
ATRACO TROPICANA CASINO 




Experience the difference 


• Alarm Installation 


• Camera Installation 


• Online viewing 


• Monitoring Service 


• GuardService 


• Patrol Service 

We don’t just say it... 
We Guarantee it ! 


IIWEST 

N.V. 


Phone: (297) 582-7252 
E-mail: insec@setarnet.aw 
o @investsecurearuba 


VOCERO di Polis, Lito Lacle a informa nos cu ayera pa 06.52 informacion a drenta 
via Centrale Post cu 2 trahador di Tropicana Casino a wordo atraca. 

E prome informe ta mustra cu e 2 trahadornan tabata canando bay direccion di e casino, 
ora cu un Hyundai Shinishi A-66765 cu 2 homber den dje a para banda di nan. Cada un 
cu un arma di candela den man a exigi e placa for di e 2 trahadornan aki. 

E suma cu nan a bay cune no ta conoci, pero ta ser menciona cu nan a bay cu 5 mil dolar. 
Un rato despues e Hyundai a wordo haya na candela na altura di veld di Bubali. 
Patruyanan Policial, Team di Atraco y BFTO a bay n’e sitio. Cualkier persona cu por a 
wak algo of cu por tin informacion yama Centrale Post na 100 of na nos tiplijn 11141. 

Mester bisa cu esaki a di dos casino den lapso di algun luna, cu a bira victima di atraco. 
Esun anterior tabata na Glitz Casino y por bisa tabata mesun modus operandi. Lo por 
ta trata di mesun atracadornan? Investigacion ta sigui. 

(foto cortesia di Native News) 

DIA 22 di maart ultimo trahadornan di InselAir Aruba a entrega 
den nomber di tur e empleadonan di Insel Air Aruba (IAA) un carta 
na Minister Mike de Meza kende ta encarga cu transporte aereo/ 
aviacion civil solicitando Gobierno un ayudo financiero pa cu e 
salario di e empleadonan. Delaster biaha cu e trahadornan a haya 
salario tabata fin di januari 2017. 

Den pasado Aruba Tourism Authority a hinca 1 miyon dolar den 
Tiara Air. Ta Gobierno mes tambe a deja den su supervision finan- 
ciero y tecnico riba InselAir Aruba cu a yega asina leu cu mester a 
para e operacionnan. 

Minister Mike de Meza a priminti cu e lo presenta e peticion aki na 
Conseho di Minister; ya ta bay haci 4 luna y te ainda e trahadornan 
no a haya ningun reaccion. 

Mientras cu Huez ya a declara InseLAir Aruba bancarota. For di 
ningun hende nan ta haya informacion y tur cu por yuda a bandona 
nan. Pero esaki no ta tur nan problema. 

E pilotonan aki ta califica cu por traha na Aruba Airlines. Sinem- 
bargo Aruba Airlines tampoco ta interesa den nos pilotonan. 
Mayoria di e pilotonan di Aruba Airlines ta stranhero. Nos por 
comprende cu ora no por haya piloto na Aruba ta bay busca afo. 
Na cuminsamento Aruba Airlines a busca pilotonan di Mexico. 
Despues a manda e Mexicanonan cas y a busca varios Venezolano. 
Di e pilotonan di InseLAir Aruba, un a wordo tuma na trabou. 

Mayoria di nos localnan ta dispuesto pa hasta paga for di propio 
saco pa haya nan 

Type Rating di Airbus 320 pa por haya un oportunidad, pero ni 
asina a logra haya un chance. Nos localnan, sigur e capitannan, ta 
hopi mas experiencia cu e Venezolanonan cu a drenta den AA sin 
type rating. 

Awor Aruba Airlines tin i 8 piloto di cua 6 ta Arubiano; di e 6 nan 
ald 2 ta capitan. E otro 

capitannan di Aruba Airlines ta Venezolano. 

TA CHEAP LABOR ARUBA AIRLINES TA PRACTICA?? 

E Flight Crew Licencing Form INS 3.026 di Direccion di Aviacion 
di Aruba ta pidi entre otro pa adres y nomber di doño di trabou. 
Riba e segundo pagina di e formulario ta bisa: “This Application 
will not be processed unless completely filled and accompanied by: 


Item number 7. Operator letter stating employment by an Aruba 
AOC-Holder. Number 10. Proof of residency in Aruba”. 

Si e pilotonan Venezolano ald no ta registra na Censo ald na Aruba 
y nan no por mustra cu nan ta 

wordo emplea pa un aerolinea di Aruba, Direccion di Aviacion 
Civil no mester a duna e licencia. Ta dicon anto DCA tog a duna e 
licencianan? Awor si nan no ta biba mas na Aruba mester a revoca 
nan licencia!!!. 

Aparentemente salario di e pilotonan stranhero ta wordo paga na 
Miami pa scapa belasting, AOV, AZV, Loonbelasting na Aruba. 
Practica na Aruba Airlines ta cu e pilotonan stranhero ta wordo 
considera comosifuera nan ta 

trahando pa supuestamente un compania di Merca y nan ta wordo 
paga tambe via e compania di 

Merca, asina sconde pa belasting y tur e otro obligacion pa cu pais 
Aruba. 

Mientras cu nos pilotonan local no por haya trabou aki nan mester 
bay den exterior lagando nan famia atras. 

E maneho di e Ministro di Labor anterior (sr. Otmar Oduber) ta- 
bata cu Aruba Airlines no mester a cumpli cu e rekesito di mester 
emplea localnan prome di busca stranhero (e famoso ontheffing di 
e toetsing). 

E Ministro di Labor actual no tin e curashi tampoco pa revoca e 
toetsingontheffing, esta exigi di Aruba Airlines pa considera nos 
hendenan local prome. 

E toetsing aki ta bisa cu ora un empresa di Aruba pidi permiso di 
trabou pa un trahador stranhero, Departamento di Progreso Labo- 
aral mester constata cu si tin un Arubiano disponibel p’e posicion 
ey, nan ta bin na prome lugar. 

E pregunta ta: Ken ta haci e supervision, e control?? 

Ta un hecho cu Ministro di Transporte Aereo no ta mustra interes. 
Ministro di Labor no ta haci nada p’e trahadonan di InseLAir Aruba, 
ni esnan perhudica dor di Aruba Airlines. 

Direccion di Aviacion Civil tambe ta pasivo y no ta ni sigui su 
mesun reglanan. 

Mientrastanto mester constata cu tin un conflicto di interes pertur- 
bante den e relacion Direccion di Aviacion Civil y Aruba Airlines. 
Esaki ta wordo usa astutamente dor di e management di Aruba 
Airlines. 

Paul Croes 


"Mi ta AVP y lo keda AVP" 



AWOR cu a bira conoci cu drs. Paul Croes lo no aparece riba lista 
di candidato pa partido AVP, den un entrevista haci cu su persona, 
el a duna di conoce cu no ta su intencion pa no subi ningun otro 
lista di candidato pa ningun otro partido. 

“Mi ta AVP y lo keda AVP”, drs. Paul Croes a bisa enfaticamente. 
Maske cu e biaha aki e no ta riba lista, no nifica cu e no ta sigui den 
politica. 

No ta conoci tampoco si su ruman muher mayor, Erin Croes lo subi 
lista, pasobra e no ta na Aruba actualmente. E ta bolbe diarazon awor 
y e ora y e lo papia cune, pa sa si e tin aspiracion politico, maske 
mescos cu Paul, e tambe a lanta den un famia cu ta gusta politica. 
Pero e lo bira un decision propio di Erin. 

Riba e pregunta cu awor e no ta riba lista mas, si e lo keda como 
Minister, drs. Paul Croes a bisa cu e ta evaluando esaki como su 
proximo paso, cu por ta prome cu fin di siman aki, pero por tambe 
otro siman. 

Finalmente Minister drs. Paul Croes a duna di conoce, cu e lo endorse 
un candidato di AVP, si su ruman muher Erin no subi lista. Na su 
debido tempo, tur hende lo sa pa kende e lo duna su “stemadvies”. 


Herve Ruiz, esposo di Parlamentario mr. Xiomara RuizMaduro 

Ta deteni y encarcela, 
debi n'e palisa cu el a 

duna su esposa 

Un hecho sigurdi condena 



APARENTEMENTE no ta prome biaha, y como tal loke 
ta sosode den 4 muraya ningun hende no sa. Esaki por a tende 
ayera, ora cu a bira conoci cu esposo di Parlamentario di MEP, 
Xiomara Ruiz Maduro a maltrat’e malamente den fin di siman. 
Ta trata aki di Herve Ruiz, kende manera hopi hende conoce, 
no ta un persona violento, pesey ta surgi e pregunta ta kico a 
pasa, cu e biaha aki, publicamente el a dicidi di baha su rabia 
riba su casa. 

Pero bisando esaki, no ta duna Herve Ruiz y ningun homber 
pa lanta man contra un dama. No ta importa kico e por a haci. 
Solucion semper tin y por busca, sin cu mester bay over na vio- 
lencia domestic. Pesey loke e esposo di Xiomara Ruiz Maduro 
a haci, ta di condena. 

E hecho aki mester a tuma lugar diabierne ultimo, y tabata den 
fin di siman, cu Polis a logra detene Harve Ruiz y ta encarcela 
actualmente. 

Manera menciona, no ta prome biaha cu Parlamentario di MEP, 
Xiomara Ruiz Maduro ta ser maltrata di e forma aki , pero e 
biaha aki si el a bisa ta basta. Asina Xiomara Ruiz Maduro a 
dicidi di denuncia loke cu a pasa e biaha aki. 

Herve lo a bisa su amigonan cu despues di eleccion, lo e divorcia, 
ya cu e no por mas e trato cu e ta haya di su esposa Xiomara. 

E por ta un persona dificil pa papia cune, pero manera men- 
ciona, esaki no ta duna Herve e autoridad pa maltrata su casa 
di e forma aki. Cu manera nos a ser informa, Xiomara a lceda 
severamente herida. 

Un situacion fastioso, cu nos sigur ta condena, pasobra ningun 
homber n’e mundo aki, tin derecho di maltrata su señora of 
cualkier ser queri, manera un dama. 

Exitoso lectura pa prepara 
studiantenan di Colegio EPI 
pa nan pasantia 



DURANTE di dos siman, studiantenan di EPI cu ta preparando pa nan pasantia 
a ricibi informacion valioso pa yuda nan haci e parti di nan estudio aki mucho mas 
exitoso. 

E lecturanan a wordo prepara p’e Departamento di Pasantia, Directie y Departa- 
mento di Trabou Social di EPI. 

E idea tras di e lecturanan aki a wordo stimula dor di e constante desoroyo y cambio 
den nos mundo laboral y sigur pa prepara e studiantenan pa haci e experiencia aki 
mucho mas fructifero pa nan mes y tambe p’e companianan cu lo guia e studian- 
tenan. 

Pa EPI en general esaki ta un punto hopi importante mirando cu e parti di profe- 
sionalismo ta uno hopi importante p’e formacion di nos studiantenan. 

E lecturanan a wordo presenta den 3 parti. 

‘Shine Like a Star’ a wordo presenta pa sra. Gabriella Kock-Helder, trahado social, cu 
a enfoca riba e parti di responsabilidad, etica y actitud corecto den e mundo laboral. 
E di dos parti a wordo presenta pa sr. Remigio Rasmijn, docente di ICT na EPI, cu 
como tema principal ‘Social Media Awareness’, mustrando e studiantenan e impor- 
tancia di e uso corecto di social media y e impresion cu esaki ta causa na momento 
cu bo bay solicita pa pasantia of trabou. 

Finalmente srta. Irina Croes, trahado social di EPI, a presenta ‘Walkthe Walk, Talk 
the Talk’ cu a enfoca riba e actitud y presentacion personal fisico, e importancia 
den presenta bo mes cu bo mesun estilo, pero di forma cu e lo causa e impresion 
corecto n’e compania y den nan bida completo. 

Studiantenan mes a confirma cu nan a disfruta y siña hopi di e lecturanan aki cu 
sigur e lo duna nan extra confiansa den nan mes na momento cu nan cuminsa nan 
pasantia. 

E ekipo cu a organisa esald ta masha contento con esaki a cana y ta stinti cu e meta 
cu nan a pone p’e lecturanan aki a wordo logra. Esald mes tambe ta duna derecho 
di existencia n’e proyecto aki p’e proximo añanan p’asina duna mas enfoke riba e 
parti di profesionalismo di nos studiantenan. 


Parlamentario Marisol Lopez Tromp: 

Pakico e independisacion di 
Parlamento ta hopi importante 

DURANTE e tres añanan cu el a fungi como presi- 
dente di Parlamento, Marisol Lopez Tromp a trece 
dilanti cu un di su metanan principal tabata pa in- 
dependisa nos parlamento di Aruba. 

Pakico esaki t'asina importante? Paso con cu 
bay bin, ta Parlamento t 7 e instancia cu mes- 
ter controla Gobierno di Aruba y no contrario. 

Y pa por haci esaki debidamente Parlamento mester 
por tuma su propio decisionnan cu su propio presu- 
puesto. A1 momento Parlamento tin un presupuesto 
cu bo por bisa ta depende parcialmente di e presu- 
puesto di e Minister di Algemene Zaken, kende t 7 e 
Prome Minister di nos pais, segun Lopez-Tromp. 

Na momento cu Parlamento por fungi independiente- 
mente, e Parlamentarionan lo por haci nan trabou 
den un forma mas miho posibel pa controla Gobierno. 
Na momento cu Gobierno tin input of algo di bisa 
den Parlamento di Aruba, esaki por impedi e trabou 
di Parlamento y su personal cu mester ta den un 
forma imparcial. 

Parlamento mester ta liber tambe pa, p. e. scoge su 
mes trahadornan pa haci un miho trabou posibel 
pa Parlamento di Aruba, Lopez-Tromp ta splica. 

Esaki ta keda un meta y a haci inicio den e ley aki 
pa trece cambionan pa independisa nos Parlamento 
pero ainda falta un trayecto pa caba. 

Parlamentario Marisol Lopez Tromp ta kere cu 
unabes finalisa e trayectoria cu falta, esaki tambe lo 
yuda na mehora e democracia di nos pais y haci cu 
Parlamento por tuma su decisionnan den un forma 
mas independiente posibel. Esey lo cumbini no 
solamente Parlamento como instituto, pero henter 
e funcionamento democratico di nos pais. 

Ki tempo AVP ta stop cu su manipulacion? 

Jeffrey Kelly kier sigui manipula mente di pueblo 
pa loke tabata e situacion di turismo na 2009 

Segun Partido MEP 




2001 

2009 

Aumento 

Stay-over visitors (x 1000) 

691.4 

810.1 

17% 

Ciuise visitors (x 1000) 

487.3 

606.8 

25% 

Tourism receipts (x Af. Million) 

1460.3 

2180.7 

49% 


TA parce cu mas e dianan ta acercando pa cu e fecha di eleccion di 22 di 
september, mas desespera e politiconan di AYP ta bira y un di e politi- 
conan aki ta esun cu na 2013 a haya un cabey boto pa drenta Parlamento, 
esta sr. Jeffrey Kelly. 

Den un comunicado di prensa el a trece un gran cantidad di manipulacion 
y mentira padilanti tratando di impresiona su lider y p’asina e por logra 
haya su postulacion riba lista di AVP pa e eleccion venidero. Ta increibel 
con e homber aki tin e pudor pa trece padilanti den un comunicado di 
prensa cu tin “un diferencia grandi y notabel entre 8 aña di Gobierno di 
AVP y esun di MEP”. 

Cifranan positivo na 2009 

Sr. Kelly a declara e. o. cu na 2009 su partido AVP a haya nos turismo 
den decadencia, laga atras pa Gobierno di MEP. Pa contradeci e mentira 
aki, partido MEP ta presenta un tabel den cual por mira e desaroyo di e 
cifranan di turismo entre 2001 y 2009, esta durante e 8 aña di Gobierno 
di MEP. 

Nos por mira cu durante di e periodo aki e cantidad di turistanan stay- 
over a aumenta cu 17%, e cantidad di turistanan crucero a aumenta cu 
25% y e entradanan cu a ricibi di e turistanan a aumenta tambe cu casi 
50%. Mirando tur e cifranan positivo aki laga atras p’e Gobierno di MEP, 
siguramente no por papia di decadencia den nos turismo! 

Ta p’esey como maestro di scol sr. Kelly lo mester por interpreta tur e 
cifranan aki tambe y realisa cu ningun momento so e situacion di nos 
turismo tabata den decadencia na 2009 y esaki compara cu 2001. 


Si sr. Kelly tin otro cifra, lo e mester trece esakinan padilanti y stop cu 
su manipulacion, mentira y tiramento di para! 

Carnival Cruise Lines 

Tambe sr. Kelly den su acto di desesperacion a trece padilanti cu Carnival 
Cruises a bay for di Axuba durante Gobierno di MEP. Esaki ta un mentira 
flagrante ya cu tin tur prueba pa mustra cu desde 29 di juli 2009 tur cos 
tabata regla p’e Gobierno anterior, esta Gabinete Oduber IV pa yegada 
di Carnival Cruises pa Aruba. 

E tempo ey e Director di Port Operations di Carnival Cruise Lines, sr. 
Tringale a declara cu Carnival Cruise Lines lo bolbe cu e ruta di ‘deep 
south’ durante e periodo di 2010-2011. Alavez e schema di e 15 biahenan 
di Carnival Miracle pa Aruba a ser presenta, indicando dia y ora di yegada 
y salida di e barconan ald. Pues ald por mira claramente tambe cu sr. 
Kelly a pega cu e mesun malesa di gañamento di su lider. 

Schiphol Groep 

Y pa keda rib’e topico di turismo lo ta bon pa sr. Kelly informa su mes y 
realisa cu tabata e Gobierno di MEP cu a trece Schiphol Groep Aruba y 
cual grupo te cu awor a maneha nos Aeropuerto den forma profesional. 
Sr. Kelly no ta corda con e tempo ey e politiconan di AVP a demonisa 
Schiphol Group y con nan a expresa nan mes den forma denigrante 
contra e compania Hulandes, bisando e. o. cu MEP a bende Aruba cu 
Hulanda na prijs di baca flaco? Awe cu orguyo partido MEP ta mira con 
e Gobierno di AVP a brasa e grupo ald y tambe no a kibra e contract 
cu Schiphol Group, pero al contrario a extende esald cu hopi aña mas. 
Awe nos tur ta contento, ya cu un y tur den nos comunidad ta gana cu 
presencia di Schiphol Group na Aruba y ta mira e frutanan cu e grupo 
ald ta laga atras. Esaki tabata danki n’e vision y determinacion di partido 
MEP y cual sr. Kelly no mester ignora. 

Pa luna di juni 


Aruba a yama bon bini na 85,288 bishitante 

E Mercado di Merca ta sigui ta fuerte cu crecemento di 8.7% te cu juni 201 7 


+ Hotel Performance 



2015 

June YTD 

2016 

2017 

% Change 

2015/2017 2016/2017 

% Occupancy 

79.4% 

78.6% 

84.2% 

4.8% 

5.6% 

ADR 

$ 258.51 

$ 250.67 

$ 259.01 

0.2% 

3.3% 

RevPar 

$ 205.27 

$197.12 

$ 218.14 

6.3% 

10.7% 


LUNA di juni ta mustra di ta consistente si compara esaki cu juni 
2016, na unda por mira un reduccion di solamente 1.6% turista 
‘stay-over’. Esaki ta 85,288 bishitante en total pa nos destinacion. 

P’e asina yama year-to-date 2017, 526,743 turista a bishita nos 
isla, cual ta 8.7% menos cu e mesun temporada aña pasa. Si nos 
exlui e bishitantenan Venezolano, por mira un aumento di 7.6%, 
ekivalente na 489,119 bishitante. 

E Mercado di Venezuela, manera ta bon conoci, ta conociendo 
caida cual sigur ta impacta e cifranan di cantidad di bishitante. No 
obstante ingreso pa pais Aruba ta fuerte y ta ilustra cu e impacto 
di caida den volumen di Venezuela ta minimo. 

Si exclui e mercado fragil di Venezuela, por mira un crecemente 
consistente durante e periodo di 2015 pa 2017. 

Turismo ‘stay-over’ 

Aruba ta wordo representa den tres diferente continente. Compara 
cu juni aña pasa, pa 2017 e turismo procedente for di e continente 
Norte Americano a aumenta cu 6.3% y ta trece 69.9% di total di 
turismo pa nos destinacion. 

Na juni, Merca a aumenta cu 6.2% y Canada cu 9.8%. Pa e prome 
6 lunanan, e continente aki a subi cu 8.5% pa turismo pa Aruba. 

Latino America a baha cu 22.4% di cual Venezuela a baha cu 44.9% 
compara cu juni aña pasa. Colombia a subi cu 10.0%. E continente 
di Latino America ta trece 21.5% di e total di turismo pa Aruba. P’e 
prome 6 lunanan, turismo procedente di Latino America a baha cu 
-47.0%, primordialmente mara na caida for di Venezuela. 

Pa loke ta Europa por nota un aumento di 0.4% compara cu e mesun 
luna aña pasa. Hulanda a baha cu 8.6%, y Reinonan Uni a aumenta 
cu 2.0%. E continente Europeo ta cubri 8% di turismo pa Aruba. 
P’e prome 6 lunanan, Europa a trece 7.1% turista mas pa Aruba 
compara cu e mesun temporada na 2016. 

Turismo crucero 

Durante juni 2017, 39,237 pasaheronan crucero a bishita nos des- 
tinacion riba un total di 13 diferente barco crucero. Compara cu 
luna di juni aña pasa, turismo crucero a crece cu 54.2% (juni 2016 
Aruba a haya 25,452 bishitante for di 7 crucero). 

En total p’e prome 6 lunanan di 2017, Aruba a ricibi 435,137 
pasaheronan crucero for 183 diferente barco, esaki ta ekivalente 
na 15.6% mas pasahero compara cu e mesun temporada aña pasa 
y 4 barco crucero mas. 


+ YTD June- Arrivals 

Turismo en general pa Aruba 

Merca su prestacion ta fuerte, claro hunto cu diferente otro mercado 
tambe y e combinacion di esaki ta refleha tambe den resultadonan 
comparti dor di AHATA. 

E bahada for di Venezuela ta impacta e volumen di e bishitantenan 
‘stay-over’, pero esey sigur no ta impactando e calidad, cu ta ser 
midi e. o. dor di entrada pa socionan den turismo y pa pais Aruba. 
Si compara volumen di Aruba pa cu otro destinacionnan den region 
di Caribe, por ripara cu nos destinacion ta wordo afecta fuertemente 
pa cu e situacion di Venezuela, aki mester tene na cuenta cu Aruba 
ta e mercado primario pa Venezuela tambe, den area di Caribe. 

E impacto di Venezuela ta wordo sinti na Aruba relativamente 
mas riba area di volumen, pero no riba aspectonan cu ta mara na 
ingreso pa medio di turismo. E prestacion fuerte di Merca y otro 
mercadonan ta refleha un ganashi pa camber (RevPar) sumamente 
fuerte y grado di ocupacion na hotelnan sumamente fuerte. 

Esey no kiermen cu Venezuela no ta importante, e pais aki ta keda 
un mercado cardinal, pero ora ta papia di e producto hotelero, e 
dependencia di Venezuela ta menos. 

Mester tuma nota cu awendia hopi Venezolano ta lceda tambe of 
ta propietario di un condominium. 

Pa aña 2016, un total di 66.6% di e bishitantenan Venezolano a 
lceda na ‘otro tipo’ di acomodacion cu no ta hotel. Esakinan tabata 
inclui tambe, den e aña aki, apartamentonan mas economico cu 
tabata wordo uza p’e bishitante Venezolano ‘no tradicional’, cu 
awo no ta bishita mas. 

Parti esencial di e strategia di A.T.A. tabata pa sigura cu entrada 
pa medio di turismo wordo afecta menos cu ta posibel. Pa esald a 
inverti e. o. aña pasa AWG. 4 miyon adicional den mercadeo na 
Merca, cual a pusha resultado di ultimo kwartaal di 2016 y di e 
prome 6 lunanan di 2017. 

Hotelnan / AHATA 

Segun Aruba Hotel and Tourism Association p’e luna di juni, e 
‘Average Daily Rate’ (ADR) a aumenta cu 5.5% compara cu 2016. 
EsakidencifrataUS$ 185.90 na 2016 compara cu US$ 196.06 pa 
2017. E rendimento pa camber disponibel, e asinayama RevPAR a 
aumentacu8.5%diUS$ 142.28 na2016paUS$ 154.36na2017. 

Evelyn Wever-Croes: 

Solucion pa problema cu cuido di salud 

Trese cuido mas cerca di pashent 


DEN conferencia di prensa di MEP semanal, lider di MEP, Evelyn 
Wever-Croes a elabora rib’e solucionnan di MEP pa cu cuido di 
salud. 

“Nos salud a wordo neglisha, tempo di espera pa specalista of pa 
operacion ta demasiado largo, falta personal den enfermeria, y biba 
saludable casi ta impagable. Nos mester duna salud prioridad bek. 
Un pueblo sin salud, no tin nada. Con nos di MEP lo mehora e 
cuido di salud?” Wever-Croes ta splica. 

CORTA TEMPO DI ESPERA 

“Pa mehora e cuido di salud mester corta tempo di espera. Pa corta 
e tempo cu un pashent mester warda pa mira specialista mester 
amplia e cantidad di specialista. Y si mester nos lo trece dokternan 
di exterior pa un temporada cortico, pa yuda nos propio profesion- 
alnan wak e pashentnan. Una bes nan keda cla, nan lo bay bek y 
nos propio specialistanan lo sigi atende cu e pashentnan den un 
tempo relativamente cortico. 

Naturlamente nos mester trece nos hobennan graduadonan den 
medicina den region bekpa traha na Aruba. Pero no esey so”, segun 
Wever-Croes. 

“Mester amplia e orario di sala di operacion. Si tin suficiente per- 
sonal y tin suficiente material pa haci operacion, no mester warda 
tanto. Mescos ta conta p’e orario di haci test manera scan, MRI, etc. 
Pa logra esaki nos mester inverti mas den nos empleadonan y nan 
condicionnan di trabou, pa haci e trabou mas atractivo pa nos 
hobennan. Nos mester percura p’e estudio na EPI ta cualifica pa 
studiantenan por drenta y traha na Hospital mesora sin problema. 
Percura pa nos tin suficiente enfermeronan”, lider di MEP ta mustra. 

TRECE E CUIDO MAS CERCA DI E PASHENT 

“Awor ta un caminda di cruz un pashent mester cana pa yega na 
cuido. Pa por trece e cuido mas cerca di e pashent, pa cuminsa Im- 
san mester bira un hospital cu tur servicio, p’asina ora un persona 
cu ta biba pariba di brug bira malo, e por haya tur servicio medico 
mas lihe. 

E di dos paso ta pa construi un centro medico den e area central 
di Paradera/Santa Cruz. Y ohala cu un dia tur districto por haya 
un centro medico of centro di prome auxilio, pero nos mester ta 
realistico cu e situacion financiero di Aruba no ta permiti tur esaki”, 
lider di MEP ta continua bisando. 

PREVENCION 

“Pa mehora e cuido riba termino largo nos mester enfoca mas riba 
prevencion. Importante ta pa hendenan biba saludable, pero esey 
ta casi impagable na Aruba. P’esey nos mester baha e prijs riba 
productonan saludable y educa nos cuidadanonan con pa biba un 
bida saludable. 

MEP lo introduci un chekeo obligatorio cada aña, pasobra asina bo 
por detecta problemanan den salud di trempan. Un riñon prome cu 
perde hopi di su funcionalidad, un bista prome cu Glaucoma bay 
cu ne, Cancer prome cu e bira mas grandi. Den tur e casonan ald 
e tratamento ta mucho mas efectivo y menos costoso si e malesa 
wordo detecta na tempo. 


Cu salud di hende bo no ta haci wega. Nos dokternan y profesion- 
alnan ta haciendo nan maximo esfuerso pa mantene e cuido na un 
nivel halto, pero nan mannan ta mara. 

MEP ta di opinion cu un pueblo salud y un pueblo educa por 
enfrenta tur retonan, y p’esey cuido di salud lo haya prioridad. 
Nos lo cambia e enfoke di gobernacion cu awor ta riba estetica y 
embeyesemento, y pone e enfoke rib’e ser humano, pasobra pa un 
pais progesa e ser humano mester ta salud p’e por progresa tambe”, 
lider di MEP, Evelyn Wever-Croes ta conclui. 

Sue-Ann Ras di MEP: 


Papiamento, fundeshi pa mehora enseñansa! 

Un maneho di idioma relevante pa nos muchanan ta di sumo importancia 


ENSENANSA ta hopi mas cu djis inverti den renobacion y 
construccion di edificio y awo ta yega momento pa realmente pa 
haci un inventarisacion y analisa con nos por mehora e calidad di 
enseñansa den su totalidad. Desde aña 2000 a registra un enorme 
progreso den e meta relativo di educacion primaria universal, segun 
Sue-Ann Ras. 

Na Aruba nos ta carece di cierto informacion basa riba investigacion 
concreto, pa analisa e situacion real. E meta pa logra un educacion 
di calidad pa tur, ta basa den e conviccion cu educacion ta un di e 
motornan mas poderoso y proba pa garantisa un desaroyo berdad- 
eramente sostenibel. 


Nos mester djis kere y confia den loke ta cientificamente y empiri- 
camente comproba y loke ta miho pa tur nos muchananan, Ras ta 
sigui splica. 

Dj’ey nos mester brinda nan e espacio realmente pa desaroya tur 
nan potencialnan. 

No tin dato concreto ni investigacion tocante cuanto mucha ta faya 
den enseñansa, pa motibo di e idioma. Pero mi por garantisa boso, 
for di experiencia, cu hopi alumno ta na un nivel di scol actual, cu 
no ta dor di nan inteligencia of capacidad, sino cu e problema cu 
idioma cu nan a encontra, segun Ras. 


Maneho di idioma cu ta relevante pa Aruba. No 
tin duda cu idioma ta algo bibo den un pais y 
mundialmente ta comproba cu un mucha ta siña 
miho den su idioma matemo. UNESCO incluso 
ta boga p’esaki y actualmente na Aruba tin 2 
scol cu e sistema curicular di scol multilingual, 
unda cu a demostra cu nos muchanan tin un 
resultado significativamente miho, special- 
mente rib’e area emocional, Ras ta splica. 

Papiamento ta un fundeshi sumamente 
importante y nos no mester pensa, 
cu introduciendo Papiamento den 
enseñansa, ta un menasa pa idioma 
Hulandes. 

E mitonan tocante cu; Papiamento 
NO ta un idioma of cu Papiamento 
bo no ta yega leu toch, no ta ber- 
dad! Papiamento ta un idioma y 
net contrario, Papiamento si por 
yuda nos muchanan yega mas leu 
cu idioma Hulandes y cualkier otro 
idioma. 

Ta cientificamente comproba y UNES- 
CO ta para completamente tras di esald, 
cu: si un mucha desaroya su idioma ma- 
terno riba nivel academico, e por siña 
cualkier otro idioma, uzando su idioma 
materno como su base. E problematica 
di idioma na Aruba, ta hopi mas grandi 
cu nos ta pensa y nos tin e solucion 
nos dilanti. 



Si realmente nos kier mira un desaroyo positivo y exitoso den 
enseñansa, nos mester brinda nos muchanan e oportunidad 
pa nan por florece y siña nan idioma materno riba un nivel 
academico y no limita nan oportunidad, dor di pensa cu 
nos ta stroba otro idioma of cu nan no ta yega leu cu nos 
idioma Papiamento, Ras ta remarca. 

Djis pa mi cita 1 ehempel: Pa 2 aña consecutivo, e miho 
graduadonan na nos scol secundario Filomena College 
MAVO, ta alumno cu a bin for di Prins Bernard School. 
Nan a haya pa 1 of 2 aña les di idioma Hulandes, di 
cual e alumnonan aki ta uza nan base di idioma 
materno pa siña Hulandes riba nivel academico. 
Ambos alumno ta scoge ‘exact pakket’ den 
examen ldas y ta logra resultado sumamente 
positivo. 

Idioma ta algo bibo y continuamente ta den 
desaroyo y nos mester crea un desaroyo cu 
ta complimenta e necesidadnan di nos 
presente, sin compromete e abilidad di 
nos futuro generacion pa nan comple- 
menta nan propio necesidad, Ras ta 
conclui. 

Dangui Oduber (MEP): 


Nunca ATRACONAN ARAMA por 

bira algo normal den nos sociedad! 


DURANTE e periodo di gobernacion di partido AVP cada bes 
e situacion pa cu criminalidad a keda bira pio. Aña 2016 a cera cu 
un cantidad record di atraconan arma y aña 2017 no ta diferente, 
Dangui Oduber ta bisa. 

Awe un biaha mas un otro atraco ARMA a tuma lugar. Esaki a bira 
atraco number 56 caba p’e aña aki. Nunca antes den historia di nos 
pais Aruba a conoce asina tanto atraco na mita di aña. Luna di juli 
no a yega ni su fin ainda. Si e trend sigui manera cu e ta bayendo 
nos lo cera aña 2017 cu mas cu 100 atraco. 

En bes cu e Minister di Husticia ta haci algo pa garantisa nos 
pueblo nos siguridad nan ta campaña pa pidi pueblo 4 aña mas. E 
cifranan ta papia pa nan mes y esaki t’e resultado final di 8 aña di 
gobernacion di partido AVP. 

Un pais caminda famianan ta biba den panico, den angustia 
y yena cu miedo, un pais caminda criminalnan a tuma e pais 
over y e Minister di Husticia a faya barbaramente y sigur NO 
merece NINGUN oportunidad mas, segun Oduber. 

E ta obvio cu e Gobierno di AVP y Minister di Husticia 
Dowers NO por a frena e ola di criminalidad y NO por a 
garantisa nos ciudadanonan trankilidad. 

Na momento cu den un pais criminalnan ta tuma over ta 
un señal hopi peligoroso. Mas peligroso aun t’e 
hecho cu e Minister di Husticia no ta atende 
e situacion cu man duro y a laga e situacion 
bay for di man completo. 

Minister Dowers a priminti pueblo cu e lo 
kita tur arma di candela for di caya, awe 
despues di 8 aña tin mas arma di candela 
riba caya cu nunca, Oduber ta splica. 

Partido MEP a presenta un plan 
con pa atende cu e ola di crimi- 
nalidad y con pa frena 
esald y asina garantisa 
pueblo su siguridad 
y trankilidad. Nos 
a bisa nos ta bay 
controla nos fron- 
teranan manera debe 
ser. Nos lo haci esaki cu 
radarnan, tecnologianan 
moderno, drones y mas per- 
sonal y eldpo. 



Nos lo percura pa tin mas polis riba caya. Nos lo bin bek cu e heli- 
copter y sigur pone mas placa disponibel pa combati criminalidad. 
Polisnan mester haya e respet bek cu nan merece y mester duna 
nan tur eldpo necesario pa combati criminalidad y mantene ordo 
y respet rib’e pais aki. Un cos ta sigur e cambio mester bin paso- 
bra nos pueblo no merece biba den e angustia cu e ta bibando n’e 
momentonan aki, Oduber ta mustra. 

E situacion actual ta hopi lamentabel caminda practicamente tur dia 
of tur siman tin un atraco ARMAy nunca nos como ciudadanonan 
di e pais aki MAG di acepta cu ATRACONAN ARMA ta bira algo 
normal. Nos no mag di acepta cu atraconan arma a cuminsa forma 
parti di nos sociedad y di nos bida diario. 

Na momento cu esaki t’e caso caminda atra- 
conan arma ta bira algo comun y coriente nos 
ta den un problema hopi serio cu mester tur 
atencion di nos como politiconan. 

Sin paz, sin tranldlidad bo no tin bida, Odu- 
ber ta remarca. 

E ta hopi lamentabel cu nos a yega n’e ex- 
tremo aki y e culpable nan ta Mike Eman, Ar- 
thur Dowers y partido AVP. Ora e hendennan 
aki yega cerca bon a cas puntra nan dicon tin 
56 atraco den 6 luna di aña? Puntranan 
dicon aña pasa a cera cu un record 
di atraco? Puntra nan dicon tin 
tanto arma di candela riba 
caya? Puntra nan dicon tur 
hende ta biba den panico y 
angustia? 

E hechonan ta papia pa 
nan mes y partido AVP a 
demostra caba cu nan NO 
por a atende cu criminalidad 
pasobra e situacion no a bira 
miho sino pio. 

E cifranan ta demostra esaki 
y ta momento pa un cambio 
pa un partido cu si a demostra 
di por maneha criminalidad cu 
man duro! Dangui Oduber ta 
termina. 




w ww .facebook.coni/awemainta 



Online 

Inscrpc on pa Prueba 
di Naturalisacion 2017 



Departamento di 
Enseñansa Aruba 

Naturalisatietoets 


SECCION Examenbureau di Departamento di Ense- 
ñansa Aruba ta informa tur persona cu ta interesa pa 
aplica p’e Prueba di Naturalisacion cu inscripcion ta habri 
entrante diamars dia 1 di augustus 2017. 

E Prueba di Naturalisacion ta tuma luga dos biaha pa 
aña. E prome ronda di inscripcion pa aña 2017 tabata 
na luna di januari, mientras cu e di dos ronda lo ta na 
luna di augustus. 

Inscripcion p’e di dos ronda ta tuma luga entre diamars 
dia 1 di augustus te cu dialuna dia 21 di augustus 2017. 

Pa aplica p’e Prueba di Naturalisacion mester haci uzo di 
e formulario di aplicacion cu ta obtenibel pa download 
for di rib’e website Enseñansa Aruba [www.ea.aw]. Aki 
tambe por haya e foyeto di informacion. 

Prueba di Naturalisacion desde 1 di januari 2011 ta con- 
sisti di 1 componente di conocemento di nos comunidad 
y structura estatal, 4 componente di idioma Papiamento 
y 4 componente di idioma Hulandes. 

Departamento di Enseñansa Aruba pa medio di su 
Examenbureau ta encarga specificamente cu e prueba 
y no tin ningun participacion den henter e proceso di 
naturalisacion. 

Pa informacion relaciona cu e Prueba di Naturalisacion 
por tuma contacto cu Examenbureau, mientras cu pa 
naturalisacion mester tuma contacto cu Gabinete di 
Gobernador di Aruba. 

Pa mas informacion por acudi na website [ea.aw] y busca 
Naturalisatietoets of Prueba di Naturalisacion den e al- 
fabet menu. Tambe por sigui e desaroyonan a traves di 
pagina di Facebook @educationaruba. 



- Residencial fi Comercial I 

- Servicio Rapido ' 

- Servicio Profesional, Confiabel y 
Garantisa 

* Prijs di Awg. 65,- te max. di 7 rn^ ^^2 

41 Prfces bcsed on 5.5% BBO BAZV, 


YAMA MOS NA: info@ecotech.aw 

582-4684 w ww.ec otecha ru ba ,com 


f Uke Ui 0 

Faceboc 


Nos la flcenta ATM ota 
di tluna seDtic seruice 


Parlamentario mr. Juan "Ady" Thijsen (MEP): 

E clase trahador semper ta sufri 
bao tur gobernacion di AVP y MEP 
tin solucionnan un biaha mas 


PARLAMENTARIO mr. Juan “Ady” 
Thijsen como Parlamentario di nos pais 
y como experto di trabou ta constata 
cu atrobe bao un gobernacion di AYP 
e clase trahador ta bay atras. 

Den pasado a mira esaki cu introduc- 
cion di “cheap labor” bao di Gobierno 
di Henny Eman y tambe e abusonan 
cu tabata tuma lugar cu contractonan 
di corto duracion. 

Na 1992, Partido MEP a scoge pa ter- 
mina cu e problema ald y a introduci 
articulo 1613x. 

Punto di salida di MEP ta cu trabaonan 
fiho mester ta pa relacion di trabao fiho 
pa duna e trahador stabilidad den su 
trabao y p. e. por haya un prestamo. 
A pasa 25 aña y awo atrobe despues 
di un gobernacion di AVP e clase tra- 
hador ta den inseguridad. E biaha aki 
ta e fenomeno di uitzendloracht ta e 
problema principal, pero AVP a permiti 
varios otro problema lanta cabes. 

Segun Parlamentario Thijsen, MEP 
ta considera di suma importancia cu 
garantianan den ley den cuadra di 
continuidad di trabao keda vigente. 
MEP lo no permiti pa mishi cu pro- 
eftijd ni cu art. 1613x. Pa loke ta toca e 
uitzendkracht tin violacionnan grandi 
di ley ta tumando lugar. Trahadornan 
di exterior ta 
ser permiti 

pa traha p 

c o m o 



uitzendkraclit locual pa ley no por. 
MEP lo revisa e ley di uitzendkracht 
y haci cambionan pa duna e trahador 
na Aruba mas seguridad di trabao. Ta 
constata cu e seguridad na pia di trabao 
ta laga hopi di desea. 

Control ta plama den diferente depar- 
tamento y ta actua ora algo pasa of un 
hende yama. 

Inspeccion di trabao tin cu controla 
uzo di helm, boots, masker, etc., pero 
tambe tin circunstancianan manera 
stoel, posicion di keyboard, monitor, 
luz den e empresa, tapijt, airco, calor cu 
tin cu ta ser controla pero dor di otro 
Ministerionan, esta Salubridad Publico 
y Husticia (Inspeccion Tecnico). Aki- 
nan mester un bon coordinacion. 

Tambe e trahador mester ser cuida 
di su mes cu cumplimento di rusttijd 
y vakantie manera stipula dor di ley. 
Pues lo mester percura pa un “upgrad- 
ing” y miho funcionamento di e tarea 
di inspeccionnan den cuadra di bien- 
estar di e trahador. 

Segun e Parlamentario, lo studia e 
posibilidad di introduci menos ora di 
trabao. 

Den sector hotelero tin un tendencia cu 
casonan ta ser cera pa cuarenta ora pa 
siman. Lo aumenta e dianan di valcan- 
tie di sector priva, haci cambionan 
den ley di Cessantia na beneficioso di 
trahador y lo adapta Landsverorden- 
ing ziekteverzekering pa loke ta trata 
e temporada di AO. 

Actualmente e articulo ta bisa “Het 
recht op ziekengeld ter zake van een- 
zelfde ziekteoorzaak vervalt na twee 
jaren.” Esaki, segun Parlamentario Thi- 
jsen, ta inhusto y mester ser cambia. 
Parlamentario Thijsen ta pidi e clase 
trahador pa ta consciente cu votacion 
ta un medio pa para pa su 
derechonan y cu e y par- 
tido MEP ta cla p’e reto 
den bienestar di e trahador 
manera semper. Hunto p’e 
cambio sin miedo! 

Daphne Lejuez (MEP): 

Cobra turista verkapte belasting" pa cubri gasto di AruParking 



“GOBIERNO tin un plan pa AruParldng, y special pa tur 
auto di huur, esta V-auto”, esald Gobierno a publica reci- 
entemente den un matutino local. 

Esald ta sin considera cu ya caba e sector turistico ta ser 
cobra un environmental levy cu te ainda no tin clari- 
dad unda e fondo ald ta wordo aloca... (e ta bayendo 
realmente pa medio ambiente?), na unda car rentals 
actualmente ta cobra e turista $1.00 pa dia pa cada 
car rental y hotelnan ta cobra $3.00 pa dia pa 
cada camber di hotel, segun Daphne Lejuez. 

Awor lder propone pa cobra e mesun 
turista por medio di e car rentals un fee 
adicional di $ 1.00 pa dia extra riba nan 
fee di huur, p’asina paga pa AruPark- 
ing, poniendo e responsabilidad di 
cobra cerca e car rentals cu ya caba 
ta operando den un mercado basta 
competitivo. Mientras “paid parking” 
no ta un fenomeno straño pa hopi 
turista, cobrando nan pa algo cu ldsas 
nan lo ni opta pa uza ta husto?, Lejuez 
ta cuestiona. 

Cu esaki Gobierno ta papiando tambe di 
amplia e area di parking paga p’e sector di 
hotelnan tambe, cu lo no ta un desaroyo de- 
seabel p’e turista, pero tampoco p’esnan cu 
ta bishita of traha den e area di Palm Beach, 

Lejuez ta agrega. 



Un grupo grandi di companianan di car rental a comunica 
cu Gobierno por escrito rechasando e propocision aki 
mirando su posibel efecto negativo pa cu e turista y 
cu ta trata aki mas bien di un “verkapte belasting”, 
muy en particular si considera cu lo ta cobrando pa 
algo cu kisas e turista lo ni uza of te hasta sin por 
garantisa cu lo por haya un lugar di parkeer ya cu e 
ta pa uzo publico. 

Car rentals ta percura pa informa e turista cu mester 
paga pa parldng den centro di ciudad, pero ta sinti 
L cu e escogencia mester por keda n’e turista si e 

lo haci uzo di e “paid parldng” of no, en bes 
di cobra esald adelanta sin mas, Lejuez ta 


remarca. 


Sinembargo, recientemente por a bolbe 
scucha Gobierno ta papia encuanto e 
plan aki na radio, pues pa turista paga 
adelanta pa parking, pa por cubri gas- 
tonan di AruParking y cu lo lder pasa e 
decision ald via Parlamento a corto plaso. 
Kisas ta bira ora pa revisa e proyecto di 
AruParking den su totalidad y admiti cu e 
implementacion a laga hopi di desea prome 
cu bay pone e peso riba nos turista y car 
rentals cu ainda mas fees/verkapte belasting? 

E lo ta un proposicion cu ta lanta hopi preocu- 
pacion y pregunta mirando nos mercado turistico 
actual cu ya caba ta haya cu Aruba ta bira dia pa 
dia mas caro, Lejuez ta termina. 

Cas di Aruba cu gratitud p # e trabae 
di e POC den opvang di studiante 



DEN HAAG - Na Cas di Aruba a tuma lugar 
fin di siman cu a pasa un encuentro informal cu 
miembronan di e Plaatselijke Opvangcommissie 
(POC). 

E POC ta consisti di studiantenan Arubiano cu ya 
caba ta studiando na Hulanda y conhuntomente 
cu e studiementor ta organisa e opvang p’e grupo 
di studiante cu ta biniendo Hulanda pa cuminsa 
cu nan estudio. 

Directora di Cas di Aruba Shandra John a yama 
e miembronan di e POCnan y e studiementornan 
bon bini y a bisa di ta contento cu hopi miembro- 
nan di e POC a acepta e invitacion. 

Sra. John a acentua e importancia di e trabao di 
e POC nan den guia di nos studiantenan den nan 
prome dianan na Hulanda. 


INTERUPCION 
Dl CORIENTE 


@ (D ® 



En conexion cu trabaonan 
necesario, coriente lo wordo 
interumpi: 

Diahuebs 

27 juli, 2017 

8:30 'or a.m. te cu 4:00 'or p.m. 


VECINDARIO 

- Savaneta (parti panort) 

for di caminda di Jaraweg te cu 
Seroe Alejandro 

-JaraComplex 

- Seroe Alejandro (un parti) 

- Generaal Majoor De Bruynewijk 
(un parti) 


Alabes, sra. John a bisa cu e meta di e encuentro aki 
ta p’e POC nan for di diferente ciudad haci conoci 
cu otro y intercambia riba ideanan y sugerencianan 
p’e opvang di e aña aki. E idea p’e encuentro aki a 
bin dilanti durante di e anochinan cu studiantenan 
rond di Hulanda. 

Tur presente a expresa cu nan a haya e encuentro 
hopi exitoso y tabata contento di e haya e oportuni- 
dad pa conoce otro y intercambia idea y experencia. 


Elmar ta pidi disculpa pa e 


ELMAR 


inconvenencia cu e 
interupcion aki por causa. 


Redefining Energy 


Pa mas informacion yama 523-7100 of e-mail nos via customerservice@elmar.aw 

Douaneronan Arubiano a participa na Vierdaagse di Nijmegen 



INTERUPCION 
Dl CORIENTE 


S (D 0 0 


En conexion cu trabaonan 
necesario, coriente lo wordo 
interumpi: 

Diabierna 

28 juli, 2017 

8:00 'or a.m. te cu 4:00 'or p.m. 


VECINDARIO 

- Caya G.F. (Betico) Croes 

for di rotonde ex-Codemsa na Cumana 
te den vecindario di "Hooiberg Store" 

- Morgenster (un parti) 

- Cumana (un parti) 

- Pavilla (un parti) 

-Verano (un parti) 

- Seroe Biento (un parti) 

- Hooiberg (un parti) 


DEN HAAG - E aña ald atrobe un grupo di cuater 
oficial di Cuerpo di Douane di Aruba a cana e di 101 
edicion di e 4-daagse di Nijmegen. Nan a participa 
riba invitacion di e Cuerpo di Douane di Hulanda. 
Directora di Cas di Aruba Shandra John a presencia 
n’e centro di congreso Berg en Dal e entrega di me- 
dayanan n’e participantenan di Douane. 

Sra. John a haci entrega di medaya na Marlon Ruiz cu 
a participa e aña ald pa di 13 biaha y Giovanni Dave- 
laar cu a cana e aña ald pa di 11 biaha. Tambe Oliver 
Wever a haya un medaya pa a cana e Vierdaagse pa 
di 3 biaha. Finalmente Jerrold Tromp cu a participa 
e aña ald pa di prome biaha. 

Shandra John a gradici Douane di Hulanda pa nan 
hospitalidad y a felicita e cuater Douaneronan di Aru- 
ba cu nan participacion na e Vierdaagse di Nijmegen. 
Despues di e ceremonia a sigi un encuentro informal 
unda Shandra John por a sigui papia cu e douaneronan 
tocante di nan experencia cu e caminata ald. 



Den e grupo di Douane a participa funcionarionan di 
Douane for di varios pais manera, Alemania, Luxum- 
burgo, Corsou, Italia, Finlandia y Belgica. 

Nota pa redacion: Portertnan ta cortesia di Cas di 
Aruba 

Parlamentaro Lorna Varlack Jansen 

Den campaña cu enseñansa tin cu bisa pueblo 
cu mayoria di plan presenta ta den ehecucion 



PARLAMENTARIO di fraccion di AVP, sra. Lorna Varlack 
Jansen, ta mustra cu riba tereno di enseñansa, por a tuma nota cu 
tur e lidernan di e diferente partido tabata di acuerdo cu Papiamento 
mester drenta nos enseñansa. 

“Prome cu esaki bira realidad mester aproba e Ley di Ortografia 
di Papiamento prome. Parlamento ta den espera di e contestanan 
di Gobierno riba e preguntanan y despues di reces, e ley aki lo 
wordo trata. 

Aprobacion di e Ley aki lo ta un otro logro di Gobernacion di AVP 
y e ta un logro grandi pa Aruba mirando cuanto aña el a dura prome 
cu nos por a yega asina leu. 

Den preparacion pa cu introduccion di Papiamento den Scol Basico 
ya caba a introduci e ‘pilot proyect’ di scolnan multilingual. Lo haci 
uzo di e experiencia di e scolnan cu a participa n’e proyecto aki pa 
sigui introduci esaki na un manera responsabel na otro scolnan. 

E introduccion di Papiamento lo tin su retonan y e ta un proceso 
cu mester wordo guia profundamente. 

Hopi politico ta zwaai cu ideanan manera nan tin un ‘toverstok’, 
pero e realidad ta cu e preparacion y e introduccion por tuma hopi 
tempo y cu tur e maestronan mester ta riba e mesun liña. 

Maestronan lo mester wordo educa riba e ortografia y gramatica. 
Mayornan y nos comunidad en general mester wordo educa riba 
esaki pa domina Papiamento den un forma corecto. Metodonan 
mester wordo traduci y material mester wordo adapta. 

E ta facil pa expresa cierto idea pa cu enseñansa, pero mester splica 
pueblo corectamente riba e proceso y e fondonan rekeri pa logra 
esaki. 


Hopi di e plannan pa enseñansa pa loke trata programanan di otro 
partido ya caba ta den ehecucion y durante e siguiente gobernacion 
lo amplia y of mehora loke a wordo haci caba. 

INTRODUCCION DI PAPIAMENTO COMO IDIOMA DI 
INSTRUCCION 

Ya Gobierno a duna atencion pa nos muchanan special cu scol nobo 
na Brazil pa VSO y cuido di muchanan den créche, caminda e ley 
a wordo aproba pa regla esald y hisa e calidad. 

Na mes momento mester crea oportunidad pa maestronan desaroya 
nan mes sea pa medio di IPA y e diferente curso cu docentenan a 
haya y tambe crea oportunidad y inversion den material digital. 
Mehora y revisa e curiculo di cada tipo di scol cu e Curiculo Nacio- 
nal, y inverti den infrastructura den scolnan cu a keda bashi como 
monumento, manera Prins Bernard School, John F Kennedy y e 
dependence di ex Martin Luther King School pa cual tambe tin e 
plannan ya formula. 

Scolnan saludabel tambe ta in place caminda e ley di Enseñansa 
Obligatorio tambe a wordo aproba y ta trahando riba e mehoracion 
di control di esaki p’asina sigura un mihor control cu muchanan ta 
bay scol pa nan preparacion y formacion. 

Cada un desaroyo den enseñansa semper lo tin e espacio di me- 
horacion pasobra enseñansa ta algo dinamico y semper lo conoce 
inovacion. 

Gabinete Mike Eman I y II a pone hopi atencion riba enseñansa. 
Ta keda na cada un pa gara e oportunidadnan y pa ta habri y con- 
sciente di tur cu a wordo haci e ultimo añanan, Parlamenario Lorna 
Varlack Jansen ta mustra. 

Di acuerdo cu Milo Martes di Partido POR: 

Mester bin cu un localidad pa wordo 
uza como DOORSTROOM school 



DESPUES di a tuma nota di e comunicado di prensa, na unda 
SKOA ta mustra rib’e scarsedad di cupo pa studiante n’e scolnan 
di MAVO ta algo cu nos di POR a adverti Gobierno riba dj’e. 

E scarsedad ald ta consecuencia directo di e prioridadnan robes di 
Gabinete Eman II. 

Un parti grandi di e problematica di scarsedad di localidad na scol- 
nan ta debi na consecuencia di ponemento di show pafo y no wak 
e realidad, segun Milo Martes. 

Añanan di negligencia dor di e gobernacion actual pa cu e crece- 
mento alarmante di e grupo di muchanan cu ta cabando scolnan 
basico den e diferente barionan ta pone cu e aña escolar nobo nos 
dilanti tin falta di espacio pa por tuma studiantenan e. o. di MAVO. 
Ta p’esey mi persona a y ta sigui boga pa un localidad mas central 
cu por wordo uza como un DOORSTROOM school parti mainta y 
cu por a alivia e problema pa cu e 500 studiante cu lo tin cu drenta 
MAVO y tambe pa cu e problema di cupo den e ldeuterschoolnan 
na Playa, Paradera y Noord, Martes ta splica. 

Cu DOORSTROOM school nos kiermen un localidad caminda cu 
e scol (nan) cu ta den renobacion of temporal tin falta di espacio 


por ubica nan alumnonanan y haci uzo di e localidadnan aki cu 
ta central y adecua. Esaki na luga di huur localidadnan, container 
of trailer cu ta costa miyones di florin y cu ta crea situacionnan 
peligroso na cierto localidadnan cu no ta adecua pa cu e proposito 
di un scol, e ta mustra. 

Gran parti di e inversionnan descabeya cu ultimo añanan a wordo 
ehecuta dor di e Gobierno actual hunto cu companianan local y 
internacional den e forma di PPP ta un di e motibonan di e debe 
grandi cu tin riba cabes di nos hubentud y pa cual motibo no por 
haya un localidad awe y cu consecuencia cu mayan nan tin cu paga 
p’e, Martes ta continua bisando. 

Ta p’esey cu POR den Gobierno nos lo para pa scolnan tin un base 
infrastructural minimo, teniendo cuenta cu e cantidad di alumno, 
material, ekipo y facilidadnan (p. e. cantidad di klaslokaal, cantidad 
di banld y stul pa cada ldas, smart TV, cantidad di laptop, conex- 
ion di internet, cantidad di baño y un gym local adecua cu tur su 
facilidadnan pa tur scol. 

POR su vision ta basa rib’e siguinte puntonan; pragmatismo, 
progresividad, integridad y comunitario y participativo, Martes ta 
termina. 

Construccion di 
verkeersploteou 
nu ultura di Ponton 
(Tuturutustraat) 




DEPARTAMENTO di Obra Publico ta informa pueblo di 
Aruba en general y specialmente nos automobilistanan cu ta 
haci uzo di e caminda di Ponton/Tanki Leendert cu dia 25 y 
26 di juli 2017 lo bay construi dos verkeersplateau. 


Construccion di 
verkeersplateau 
na altura di Caya 
Maguey na Ponton 




DEPARTAMENTO di Obra Publico ta informa pueblo di 
Aruba en general y specialmente nos automobilistanan cu ta haci 
uzo di e caminda di Caya Maguey na Ponton cu dia 27 y 28 di 
juli 2017 lo bay construi dos verkeersplateau. 


Dia 27 di juli lo construi un verkeersplateau dilanti di Caya Maguey 
2 y dia 28 di juli lo construi e otro Caya Maguey 11. 


Rutanan alternativa lo keda indica cu baricadanan y borchinan di 
aviso y e orario di trabou lo ta di 7’or di anochi y ta programa pa 
caba 3’or di marduga. 


Dia 25 di juli un verkeersplateau ta construiun verkeersplateau 
entre Ponton 38Cy38Dy dia 26 di juli lo construi e otro dilanti 
di Tanki Leendert 25. 


En conexion cu e trabou menciona Departamento di Obra Publico 
ta pidi pa tene cuenta cu e inconveniencianan cu lo por surgi pa 
cual nos ta pidi nos disculpa. 


Rutanan alternativa lo keda indica cu baricadanan y borchinan 
di aviso y e orario di trabou lo ta di 7’or di anochi y ta programa 
pa caba 3’or di marduga. 

En conexion cu e trabou menciona Departamento di Obra Pu- 
blico ta pidi pa tene cuenta cu e inconveniencianan cu lo por 
surgi pa cual nos ta pidi nos disculpa. 


V 


Mainta 


cordtf J/loko 

Tel: 583-1400 Faic 583-1444 

Seminario Explosion Karate 
dia 5 y 6 di augustus 2017 




cu mucho gusto Asociacion Arubiano di Karate- 
Do Shotokai (Dojo Shocokan Karate- Do Aruba) ta 
extende un invitacion pa tur karateka interesa den e 
participacion n’e seminario “Explosion Karate” cual 
ta bay tuma luga riba diasabra 5 y diadomingo 6 di 
augustus 2017 na Compleho Deportivo Frans Figaroa 
na Noord. 

Trayectoria 

E seminario aki ta wordo duna dor di e instructor 
di karate “Shihan” Victor Garrido (di 7 Dan) di e 
Asociación Venezolano de Karate Do Shotokai” 
y “Federación Internacional Shotokai”. “Shihan” 
Victor Garrido ta e persona cu a funda Shotokai na 
Venezuela na aña 1989. 

E tin un trayectoria largo den karate (estilo shoto- 
kan tradicional) como campeon di “kata” (combate 
imaginario/tecnico) y “kumite” (combate/bringa- 
mento real) n’e campeonatonan anual di New York 
na Merca. Tambe el a forma parti di e Seleccion di 
Venezuela pa varios aña. Actualmente e ta un arbitro 
Panamericano y ta dirigi e Federacion Internacional 
Shotokai. 

Seminario 

Ta un honor pa Dojo Shocokan Karate-Do Aruba 
conta cu e participacion di e karatekanan di Aruba. 
Un invitacion a bay pa Dojo Ryubu Kai, Dojo 
Shibumi, Dojo Shoshinkai, Dojo Gyoseld Kan, Dojo 
Budokan, Dojo Makotokany Aruba Karate Institute. 
Tur karateka di edad 6 aña te cu adulto por participa. 
E orario di e seminario ta diasabra 5 di augustus 2017 
di 12:00pm pa 14:00pm (pa karateka di 6 aña - 12 
aña) y di 15:00 pa 17:00 (pa karateka di 13 aña te 
cu adulto). E seminario di diadomingo 6 di augustus 
tin e mesun orario. 

Pa mas informacion por comunica cu instructor di 
karate, Sensei Alberto Gonzalez Lujan, na 7451189. 

Bon reaccion riba programa radial di diasabra ultimo 

Robert Candelaria: Hunto nos ta haci e isla aki mas sigur aindc 

E ta kere den uni departamentonan hudicial mas ainda 



ROBERT Candelaria a conta diasabra mainta durante un pro- 
grama bibo na Canal 90FM, cu no tabata un decision facil pa el 
a dicidi pa muda cu su famia bek pa Aruba y cuminsa un carera 
politico. 

E tin un amplio experencia tanto den Cuerpo Policial Aruba como 
tambe den sector priva na Aruba y na Corsou. Despues di conta 
cu experencia gubernamental y sector priva, awor e ta sinti cu e ta 
cla pa por duna bek na comunidad. 

“Den e area politico Bo tin mas instrumento, mas forma cu Bo 
por nifica algo pa Bo comunidad. Cada decision cu Bo tuma, cada 
accion cu Bo tuma tin hopi implicacion y nificacion. Ora Bo tuma 
nan corecto, segun conseho, Bo por haci cambionan grandi”, asina 
Robert Candelaria a duna di conoce. 

Cu e conocemento cu e tin awor riba e area di seguridad y husticia, e 
ta convenci cu e caminda ta largo. Specialmente e ultimo dianan ald 
ta nota con autoridadnan ta gara un cas cu casi 50 hende bibando 
indocumenta eyden. 

E ta un ehempel bibo con nos mesun hendenan ta yuda criminali- 
dad, nan mes ta facilita p’e tipo di cosnan asina por sosode, nan 
mes ta yuda burla di nos leynan, duna e hendenan aki auto y cas 
pa biba. 

T’e mesun hendenan ey despues ta lceha cu criminalidad ta halto, 
lubidando cu nan mes ta parti di henter e cadena di crimen. Pues, 


cu e realidad aki por nota cu e caminda pa soluciona e problema 
ald ta pa cuminsa for di su rais! 

E ex Alto Inspector di Cuerpo Policial Aruba a splica cu den su 
trayecto, specialmente den e departamento hudicial di Polis (Re- 
cherche), a conoce hopi situacion y a mira con famianan a ldbra for 
di otro, netamente pa motibo di a bay dedica tempo na criminalidad. 
E ta sinti cu informacion ta crucial, pa tur hende ta mihor consciente 
di e consecuencianan cu e mundo aki ta bin cune. 

Relaciona cu castigonan impone, el a splica, despues cu a puntr’e 
dicon castigonan t’asina abou pa algun delito, el a aclaria cu Polis 
no ta traha pa duna castigo. Aunke cu e ta consciente cu pueblo ta 
midi Bo na final riba castigo cu e sospechoso haya. 

Ta pesey e ta convenci cu Ministerio Publico mester duna Polisnan 
e hermentnan necesario pa por presenta mihor casonan padilanti, 
p’e sospechosonan haya mas castigo, pa pueblo por haya e impre- 
sion cu husticia a prevalece. 

Mester menciona cu a drenta hopi pregunta via telefon y via red so- 
cial. E forma sakseno y trankilo, sin ningun emocion y cu un sentido 
halto di profesionalismo cu e tabata contesta, ta subraya e motibo 
di su entrada den politica: Pa re-enforsa e eldpo den partido cu ta 
atende cu temanan di husticia y seguridad. E trabou ta haci caba, 
awor ta pa sigui traha duro pa tur dia, haci nos isla mas sigur ainda. 

DIADOMINGO, Lady Ruth a mira 
un programa na un di e canalnan 
Hulandes di television, encuanto 
ken ta pro of contra pa nan “stem” 
y/of nan “bida” continua den robot 
den futuro, p’asina e generacion cu 
ta bin por sigui tin cotacto y sigui 
haya conseho for di nan grandinan 
e. o. cu ya ta morto. 

Hopi straño e cos aki ta, pa a tende 
e varios contestanan di e hobennan 
adulto di tur sorto di profesion en- 
tre nan dokter y artista kico ta nan 
pensamentonan. 

Hopi interesante pa tende e contes- 
tanan den nan filosofia cu un profe- 
sor cu a guia e grupo aki den nan 
debate, si nos por yam’el e asina. Ta 
bon pa por combersa di e temanan 
aki tambe claro, y ki interesante si 
mi por a sigui scucha nan riba nan 
website, pero net e ora ey a bay 
busca algo di bebe den cushina. 


Nan a djis menciona tambe e 
discriminacion di rasa y sexo, cu 
sigur tambe lo impacta. Locual a 
ser menciona den e programa ald, 
cu pa varios si ya ta funciona ta 
pa haya un pareha den bida via e 
programanan di computer, ora ta 
busca un pareha cu ta pas pa bo, 
cu e. o. tambe ta gusta wak pelicu- 
lanan cu abo ta gusta wak. Uffff, 
lagami aki banda sin robot den mi 
bida, naaaah, no ta necesario pa 
tin “Ruthy robots” hahahaha. Un 
Ruthy so ta hopi! 

Lagami sigui bishita actividadnan 
social cultural y sigui inspira po- 
emanan cu por sigui inspira otronan 
den e tempo y espacio aki di bida. 
Un rato Lady Ruth a sinti cu ta 
manera tin entre e grupo cu a inter- 
cambia di pensamento y idea den e 
programa di filosofia, cu ta algo nor- 
mal cu tin mas cu tin miedo di muri 
y kier haci manera den pelicula, algo 
p’asina biba y of bira inmortal den 
bida carnal. Mientras tin hopi cu 
den nan mesun midi di fe, ta kere 
den bida despues di morto, den un 
bida spiritual. 

Y ta bunita pa mientras tanto nos 
sigui duna danki na Dios pa nos 


salud y bida. Un biaha hopi aña 
pasa m’a yega di topa cu un poema 
encuanto e autor en busca di su 
mes den tur cos den dj ’e y rond di 
dj’e, pakico e ta hala rosea, pakico 
e ta tosa, paldco e ta hari, pa kico 
e ta cana etc., etc. Un poema asina 
straño cu a termina cu si e sigui 
puntra pakico e ta na bida e lo por 
bira loco. Hopi di nos sa pakico 
nos ta na bida y ta compronde nos 
mision den bida. 

Nos ta feliz y ta haci nos best dia 
pa dia. Pero tin ainda eyfonan cu 
no sa cu ta nan mes ta nan mesun 
felicidad y pa no envidia otronan pa 
motibo di no ta manera nan y di no 
tin locual otronan tin. 

He, Lady Ruth ta zona manera un 
politico ldsas cu lder priminti cos 
bon so na su lectornan, mientras e 
mes no sa ainda pa cua partido y/of 
pa ken e vota e aña ald. E no ta ricibi 
bishita di ningun politico tampoco, 
cu tur respet pa nan maneranan di 
hiba campaña. E lo crusa e brug ey 
ora e yeg’el e dia 22 di september. E1 
a haya algun yamada telefonico di 
campañadornan pa varios partido 
cu nan invitacion, pero ta spera 
cu nan respeta su privacidad y no 


purba di fors’el e den tuma su de- 
cision, su decision lo ta esun cu ta 
esun bon pa su consenshi. 

Mientras tanto, Lady Ruth lo sigi 
bishita e expo na Unoca di e alum- 
nonan di Master Painter King Lie 
Kwie pa admira e obranan crea pa 
mentenan y curasonan creativo. 

Y... no kibra cabes cu un dia lo tin 
un robot ta cana den nos cayanan 
principal pa contesta nos pregun- 
tanan cu ainda no a wordo contesta! 
Mientras tanto pasa un dushi dia 
yen di alegria!!! 

Pa dorna nos relato di awe, potret- 
nan di e apertura di e expo di e 
alumnonan di King Lie Kwie. 
Bunita berdad?! Riba un di e bunita 
picnan nos por mira “The Golden 
Girls” sisters Lie Kwie, entre nan e 
simpatico y dinamico talentoso A 
-Jien Lie Kwie, cu a duna 23 aña 
profesionalmente di su bida na 
SAMBA, cu hopi amor y carino. 
DANKI lieve A-Jien pa a duna 
Aruba 23 aña na excelente servicio 
di conseho y inspiracion y mas! Bo 
a yuda hopi hende haya nan mes 
bek... God bless you!!! Bo sate cu 
pinda saus ta master, un di e mi- 
honan cu m’a come te awo!!! Love 
you!!! 

Robert Verwoerd a gana Jetski di Fundacion Pro Salud 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 24 Jul, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.40 

1.42 


1.44 

Zwitserse frank 
(per 100) 

CHF 

188.08 

188.80 


189.60 

Pond sterling 

GBP 

2.25 

2.30 


2.36 

Japanse yen 
(per 10.000) 

JPY 

159.25 

160.71 


162.32 

EURO 
(per 100) 

EUR 

205.58 

207.46 


209.54 

Deense kroon 
(per 100) 

DKK 

26.92 

27.64 


28.44 

Noorse kroon 
(per 100) 

NOK 

21.17 

21.89 


22.69 

Zweedse kroon 
(per 100) 

SEK 

20.63 

21.35 


22.15 




DEN cuadro di e campaña politico di Minister dr. 
Carlos “Alex” Schwengle, a rifa un jetski y su trailer 
entre 100 number di rifa, pa Fundacion Pro Salud. 
E rifa a tuma lugar algun dia pasa y e ganador di e 
rifa tabata # 72 di Robert Verwoerd, kende tabata 
masha contento di reclama su “waverunner”. 

Alwin Bolwerk di Fundacion Pro Salud a entrega e 
premio den nomber di e fundacion. A probecha pa 
gradici tur esnan cu a aporta n’e rifa aki. 

Lcmsamento di un disco nobo di grupo 
Melodia cu "Homenahe na Rudy Plaate" 



DIABIERNA ultimo dia 21 di juli a tuma lugar e lansamento oficial di 
e disco compacto di Grupo Melodia cu ta nan recien produccion cu ta 
hiba e titulo: “Homenahe na Rudy Plaate”. 

Den presencia di tur esnan cu a forma parti di e produccion aki y tambe 
otro invitadonan hunto cu prensa a presencia un show unico pa por a 
lansa e disco aki den presencia di Rudy Plaate tambe. 

Na momento cu e ceremonia a cuminsa bou di e musica di e promocional 
cantica “Wayaka” a cana drenta na bailamento nos Reina di Cultura cu 
a trece e disco simbolico grandi p’asina para cu esald entre e integran- 
tenan di Melodia y Melange caminda e flor di Wayaka a wordo usa pa 
tira riba e disco. 

N’e momento ald via un big screen Rudy Plaate por a presencia tur e 
show aki for di Corsou y asina despues di a lansa e disco aki na Aruba, el 
a wordo manda simbolicamente pa Rudy Plaate na Corsou y por a mira 
via e big screen con e ta ricibi esald den su man y pa despues hiba palabra 
pa tur esnan presente ald na Aruba. 

Tabata un momento emocional pa Rudy kende tabata den presencia di 
su famia na momento cu a hiba palabra y tambe mandando e saludo 
pa henter e pueblo di Aruba cu a termina cu su palabranan “Aruba mi 
stimabo”!! 

Esald sigur a ricibi un aplauso grandi di esnan presente cu sigur tabata 
un momento cu no lo wordo lubida mas p’esnan cu a presencia esaki. 


Despues cada integrante por a saluda Rudy Plaate via e sistema di intemet 
aki pa despues tur presente por a pasa pa brinda p’e ocacion aki. 

Un anochi placentero a sigui cu cuminda y algo pa refresca te den oranan 
laat di anochi. 

“Homenahe na Rudy Plaate” ta titulo di e produccion cu ta hiba mas 
cu 15 cantica riba dje tur composicion na Papiamento di Rudy Plaate. 
Un produccion caminda diferente artista a forma parti den canto manera 
Maybeline Arends-Croes cu su coro Melange, Joselito Arends, Robert 
Maduro, Rachel Kraaijvanger, Venny Trinidad, Arlene Wever, Hilyann 
Croes, Richard Dabian, David Dubero, Donald Croes, Charles Croes y 
tambe grupo Melodia mes. 

Un variacion total den voz, ritmo, canticanan popular clasico y tambe 
otronan kizas menos conoci cu ta haci e produccion ald asina interesante. 
Un generacion cu sigur lo a sa di mantene nos canticanan na Papiamento 
den un forma unico y crioyo cu sigur nos tur conoce riba nos islanan 
Amba, Bonaire y Corsou. 

Pa tur esnan cu ta interesa den e produccion ald por yama 567-1664 of 
730-1214 y nos lo por entrega esald te serca bo. 

Tambe ta obtenibel serca tur integrante di Melodia y tambe Melange. 
Un pabien ta bay n’e gmpo Melodia y tambe tur esnan cu a participa 
den e produccion ald pa trese un bunita produccion asina p’e amantenan 
di nos dushi musica. 

Henny Eman, amigo di Watty a introduci 

Edu Vos como e siguiente candidato riba lista di AVP 

Lider di partido Mike Eman: "Edu awe ta forma parti di e ekipo ganador di partido AVP" 



LIDER di Partido, AVP, Milce Eman tabata emociona na momento 
cu el a hiba discurso na lansamento di Edu Vos como candidato 
riba e lista di victoria. 

Mike Eman a recorda mescos cu Edu con 20 aña pasa un Vos a 
introduci un Eman riba escenario. “Esey tabata e custumber di dos 
ruman, Henny cu Watty.” 

Eman a recorda tambe cu no por tabatin un reunion of evento 
grandi cu tabata wordo teni y cu no tabata culmina den un discurso 
sumamente conmemovador y inspirativo di Watty y na final di 
e discurso ey tabata sigui di bos y alma di Watty e introduccion 
di Henny Eman. “Pesey t’asina bunita cu Henny a introduci Edu 
awe. Historia ta yama nos pa pone den secuencia circulonan cu por 
continua trabounan importante p’e pais aki.” 

Lider di AVP a bisa cu awe como lider di partido na 2017 el a ex- 
presa na tur hende cu un di e responsabilidadnan importante cu e 
tin den formacion di e lista 2017 ta pa tin un ekipo ganador y na 
mes momento tin un ekipo tambe combina cu un generacion nobo 
cu ta cla pa sigui cu e trabou grandi. 


“Unicamente e partido ald, basa riba idealnan, stimacion p’e pueblo 
y e pais aki por haci. Ta pesey mes tambe cu Edu ta parti awor di 
e ekipo aki.” 

Mike Eman: “E partido aki tin algo sumamente profundo. E no ta 
simplemente un organisacion politico di personanan cu ta forma 
un lista. Historia y raiznan di e partido aki ta asina fundamental- 
mente ancra den nacimento di pais Aruba cu e ta parti esencial di 
e pueblo di e pais aki.” 

Eman a sigui bisa cu riba e suelonan den Rancho a resona pa prome 
bes e bosnan cu a pidi pa Aruba un dia ta ‘baas den nan mes cas’. 
For di e suelonan di Rancho piscadornan a lanta, a marcha y a tuma 
botonan di bela pa topa cu gobernadornan cu tabata bishita Aruba 
pa duna nan e mensahe cu Aruba un dia kier ta un pais autonomo 
den Reino Hulandes. 

“Esey ta fundeshi di e partido aki.” AVP ta un partido cu un historia, 
un partido cu a lanta pa un causa, un lucha, un deseo. 

Lider di partido a yama Edu Vos, sobrino di Watty Vos, bon-bini 
riba e lista berde. E lista victorioso. 

Candidato nobo di AVP : 

Edu Vos a drenta politica partiendo invitacion y "Realidad" 
cu 9 aña y awe 33 aña despues ta bira candidato di AVP 



EDUARD Salomon “Edu” Vos, e candidato 
nobo di AVP presenta diadomingo na Cas di 
Partido AVP na Playa, a percura cu e ta bon pre- 
para pa subi lista politico, manera el a priminti 
su omo Watty Vos. Awor na punto di cumpli 
23 aña como Sirbido Publico, el a dicidi cu t’e 
momento pa uni su mes na AVP. 

E1 a wordo presenta dor di ex lider di AVP, 
Henny Eman y su prima Sharine Tromp. 

Edu Vos den su introduccion a papia di su famia, 
kende ta su mayornan, su compañera y yiunan, 
e estudionan cu el a haci for di momento cu el 
a cuminsa scol basico na St. Dominicus Col- 
lege sigui pa La Salle College MAVO, Colegio 
Axubano, Avond HAVO y VWO y por ultimo 
Facultad di Derecho na Universidad di Aruba. 
Pero tambe su pasatemponan faborito di scout- 
ing, karate y futbol. 

E candidato a splica cu el a cuminsa traha cu 
su 16 aña na oficina di abogado di su defunto 
omo Watty, despues na 1994 cu 20 aña el a 
bay labora cune na Bestuurskantoor como su 
asistente personal. Na 2001 el a cuminsa traha 
na Corte di Husticia di Aruba te cu final di 
2011, como trahador administrativo, y na mei 
2008 a huramenta como waamemend substituut 
griffier. 

Como resultado di e desmantelacion di pais 
Antia Hulandes na 10-10-10, januari 2012 el a 
opta pa keda den servicio di Pais Aruba. 

For di e momento ey el a asumi e posicion di 
consehero huridico y di maneho di e Ministro 
actual di Husticia p’e departamentonan di 
Brandweer y CEA. 

Tambe for di maart 2010 e ta miembro di e Raad 



van Commissaris di Amba Freezone, na 2012 el 
a wordo apunta pa Conseho di Ministro pa ta 
miembro di un comision cu a haya un termino 
di un luna pa conseha Gobierno ld paso tuma 
contra dumpnan ilegal, cual comision a haya e 
nomber di Sero Tolerancia contra e dumpnan 
ilegal, di e comision aki sr. Gregg Peterson tabata 
e Presidente y e Secretario. 

Den e parti social pa corto tempo e tabata tes- 
orero di Riverplate y desde fundacion di funda- 
cion na memoria di EJ Watty Vos na 2001 te 
cu awor e ta ocupa e puesto di Vice President. 
Edu Vos semper tabatin amor pa politica y ape- 
sar di un ofrecimento na 2009 pa subi un lista 
politico, el a sinti cu e momento ey e no tabata 
cla ainda. 

Na momento cu e tabata cla, el a splica, e mes- 
ter a convence su tanta Elma Vos, pa acepta su 
entrada den politica. 

“Pa motibo cu politica ta trece recuerdonan 
tanto di mi tata como di mi omo Watty bek na 
bida, cual no ta facil pa absorba.” 

E1 a tarda pa tuma un decision pa drenta e arena 
politico, pasobra “mi a wordo inculca pa tanto 
mi tata y mi omo Watty cu politica no ta wega. 
Politica ta algo serio pa motibo cu politica t’e 
vehiculo pa por yega na prosperidad, bienestar 
y seguridad di un comunidad. 

Pa logra esaldnan mi ta di opinion cu mester 
tin comunicacion debido, consistencia y con- 
trol di maneho p’asina por yega na calidad di 
gobernacion y crea asina mas confiansa ainda 
di e comunidad.” 

E1 a papia di su pensamento di Husticia, riba 
cual e tin experencia, cu esaki mester bay en- 
foca hopi riba e parti di un comunicacion mas 
estrecho y consistente tanto cu comunidad, otro 



ministerionan y departamentonan pa cu e prob- 
lematicanan cu ta cuminsa den e otro areanan 
di sociedad, pero cu ta culmina bou di Husticia. 
Tambe mester bay na marca pasonan mas deci- 
sivo y consistente y asina tambe trece un balans 
entre controlnan preventivo y represivo cu ayu- 
do di tecnologia p’asina Husticia por continua 
di calidad respeta y asina tambe ta trece cune cu 
ta eleva y mantene e confiansa di e comunidad 
den Husticia. E tin hopi mas idea, pero cualnan 
e lo papia di nan durante su campaña. 

E prome stap di Edu Vos den politica no t’e 
momento cu el a anuncia su decision diado- 
mingo atardi, sino di 1983, tempo cu e tabatin 
9 aña, canando den Rancho, Socotorro, Madild, 
Bushiri y Compananshi, partiendo invitacion pa 
reunionnan publico of e corant di AVP REALI- 
DAD. “Awe 33 aña despues di e prome stapnan 
ey, mi a ripiti’e, saliendo for di cas di mi mama 
den Rancho, bay Socotoro y Madiki pa reparti 
e invitacion di awe. 

Y manera 33 aña pasa e habitantenan a ricibi 
mi cu brasanan habri y algun di nan a recordami 
e frase di mi omo: “Mi sa unda mi ta bay, pero 
hamas lo mi lubida for di unda mi a bini”. 

Y cu e frase ey den mente mi ta bisa boso mi ta 
cla pa sirbi mi Pais y su ciudadanonan.” 

Edu Vos a haci un apelacion na otro candida- 
tonan pa sigui campaña districto pa districto, 
bario pa bario, caya pa caya, cas pa cas. 

“Berde e ta, Vos e ta, si ta Vos e ta, Berde e ta 
keda. Biba Aruba, biba democracia, biba AVP, 
masha danki.” 

Di e forma aki el a termina su discurso y a yama 
e capitan cu lo hiba e partido na otro victoria 
dia 22 di september awor, Mike Eman. 

Start di campaña di partido AVP super exitoso 

Green Square a habri den presencia 
di miles di simpatisante berde 






DIABIERNA anochi den un Green Square inmensamente yen a 
habri campaña di partido den forma oficial. No solamente paden, 
pero pafo tambe tabatin un cantidad abrumador di simpatisante 
cu a bin apoya e partido y su candidatonan. 

Lider di AVP Mike Eman y su caravana tabata ultimo pa yega bou 
aplauso di e multitud. E ambiente tabata total. Campaña a cuminsa 
e lider di partido a bisa bou un manantial di aplauso. 

For di cada skina candidatonan a uni pa crea un caravana di simpa- 
tisantenan cu tabata coy direccion di Green Square pa su apertura 
y presentacion di candidatonan y un especial e candidato hoben 
Marksonn Maduro. 

E prome caravananan pa yega tabata di Pos Chikito, Savaneta y 
San Nicolas y despues di cada districto a cuminsa yega. 

For di e momento ey ambiente a start. For di tempran riba e ruta 
di Linear Park tabatin hendenan sinta den auto of riba nan stoel 
apoyando e caravananan cu tabata yega, mientras nan tabata gosa 
di e bon musica. 

Pa mas o menos 10’or di anochi tur e candidatonan tabata presente 
mey-mey di e multitud di simpatisantenan berde. 

E anochi aki tabatin animacion musical di entre otro varios DJ 


conoci na Aruba, di Ataniro, Rincon Boyz y Tsunami cu a pone e 
multitud move. 

Lider di partido Mike Eman a hiba un discurso bisando: “Aruba 
a mira hopi progreso pa awor bay atras. Pesey Aruba kier sigui 
padilanti. 

Den 2017 e pueblo di Aruba lo dicidi cu e team berde mester sigui 
cu e trabou y sigura e victoria. E lider a bisa tur loke cu AVP a bin 
ta haciendo te awor tabata un “warming-up, pasobra “awe e cam- 
paña pa 15 asiento ta cuminsa”. 

Dia 22 di september e progreso di Aruba ta continua. E1 a hiba su 
discurso den presencia di tur e candidatonan nobo y esnan cu ya 
caba a aparece riba e lista di 2013. 

“Nos a bin hunto awe como un manifestacion di e pueblo Arubano 
cu kier demostra, cu lder duna un señal, cu lder marcha, cu kier lucha 
pa sigura cu dia 22 di september e progreso di Aruba ta continua,” 
Eman a bisa e multitud presente cu tabata super entusiasma. 

E team victorioso di AVP pa dia 22 di september a celebra apertura 
di Green Square hunto cu e multitud despues di e discurso oficial 
di Mike Eman. 

Green Square lo t’e sede pa hubentud, unda cu lo bay organisa 
diferente actividad den e dianan cu ta bin. 

Lider di partido AVP Mike Eman 

"Si wak rond na Aruba ta bisto cu Gobierno di AYP a traha" 






NO tabatin espacio pa pone hende riba Green Square diabierna 
anochi. E lugar tabata asina yen di hende cu varios di nan a bay 
sinta na otro banda p’asina sigui e evento masivo aki. 

E evento tabata formidablemente exitoso. Hende di tur skina di 
Aruba a acudi na yamada di partido pa yega Green Square pa salida 
oficial di campaña di partido, pa presentacion di candidatonan, 
pa scucha discursonan di e.o. Michael Lampe y lansamento di e 
candidato fuerte pa hubentud, e carismatico y dinamico Marksonn 
Maduro. 

Lider di partido, Milce Eman tabata un homber sumamente feliz 
ora el a subi scenario, rondona pa miles di hende cu tabata salud’e 
y dese’e tur cos bon. Su prome palabranan tabata manera semper 
impactante. 

“Nos no a bin hunto aki como un partido of un organisacion po- 
litico, pero como un manifestacion di e pueblo Arubano cu kier 
duna un señal, cu kier marcha, cu kier lucha pa sigura cu dia 22 di 
september e progreso di Aruba ta continua.” 

Eman a recorda e probresa y deterioro cu tabatin durante gober- 
nacion di partido geel. Un Gobierno cu no tabata respeta organ- 
isacionnan, ni e pueblo y na 2009 Aruba a manda un señal cla cu 
e momento a yega pa pone gobernacion bek den man di pueblo cu 
partido AVP. 

“Nos a acepta e responsabilidad cu un sentido profundo di com- 
promiso cu e pais aki.” 


E desesperacion y dolor di e hendenan tabata grandi e tempo ey y 
ta pesey cu Gobierno di partido AVP a haci e compromiso di lora 
manga di camisa y traha sin descansa pa trece prosperidad bek. 
“Awe si wak di rond, for di hospital pa wafnan nobo, scolnan 
renoba, barionan renoba, infrastructura nobo....ta mas cu bisto cu 
e Gobierno di AVP a traha. E ekipo aki a traha.” 

Lider di partido a enfoca despues riba e cantidad di hobennan den 
partido cu ta cla pa traha cu ideanan nobo banda di esnan cu e 
ultimo ocho añanan a haci e diferencia. 

“E diferencia no t’e color berde, tampoco e mihor plannan of e mihor 
vision, e diferencia real den nucleo di e partido aki ta su hendenan 
cu ta para cla pa hiba pueblo y pais dilanti. 

Tempo cu Aruba no tabata den crisis y hopi placa tabata drenta, e 
pueblo no a mira progreso pa pueblo.” 

“Laga nos sali di aki cu un sentido di compromiso. Laga nos wak 
na shelo y busca e sabiduria y bendicion p’e siguiente 4 añanan 
por trece mas prosperidad, mas cambio, mas progreso pa un y tur. 
Celebra e anochi aki, lanta mañan mainta y sigui cana cu nos, bario 
pa bario, cas pa cas y den cada skina di e pais aki lanta e bandera 
berde.” 

Na final lider di partido a gradici tur cu a yega Green Square y a 
caba su discurso cu e siguiente palabranan: “Biba e pais aki, biba 
nos pueblo, biba diversividad. Hunto pa un pueblo y un pais. 

Dia 22 di september nos ta celebra nos victoria.” E aplauso cu a 
sigui tabata fuerte y largo. Berd’e ta! 

Prome simcm di Aruba Bank 
Good4theNeighborhood Building 
Entrepreneurs ta completa 





E prome siman di Good4theNeighborhood ta tras di lomba. Un 
grupo di studiante hopi entusiasma a registra pa presenta 8’or riba 
dialuna mainta pa cuminsa e proyecto di G4N Building Entrepre- 
neurs. Rib’e prome dia nan a ricibi un sesion di “break the ice” cu 
Charisse Hoen, di E.E. ventures p’asina e studiantenan conoce otro 
miho. Na final di e prome dia e gruponan a wordo forma. 

Francielle Lacle, un young entrepreneur di Yabi Consultancy, a 
presenta e “Business Model Canvas” na e grupo, unda cu e studi- 
antenan a siña e importancia di defini nan producto y nan target 
market. 

‘”Nos tin un tremendo mix di studiante cu durante e prome siman 
a traha hopi duro pa duna nan producto un forma, y tambe pensa 
ldco ta e added value pa e cumprado”, Roxanne Croes, coordinadora 
di e proyecto ta menciona. Nan a bin cu 8 producto basta diverso 
cu nan a presenta n’e panel di hurado. 

E studiantenan a pitch nan idea n’e huradonan cu na nan turno a 
duna feedback p’asina e studiantenan por sigui desaroya durante 
e proximo simanan. 

Un branding international pa Aruba. 

Atletanan di Brazil 
Taekwondo Stichting a 
bolbe Aruba for di Sur 
Korea cu 4 medaya 

DESPUES di a permanece pa mas cu un luna den 
exterior, dialuna atardi e atletanan di Brazil Tae- 
kwondo Stichting a yega bek na nan isla natal. Na 
Aeropuerto e delegacion a wordo ricibi pa Presidente 
di St. Fundacion Lotto pa Deporte, sr. Di Stefano 
Wernet RA, kende tabatin palabranan elocuente p’e 
forma con Brazil Taekwondo y sr. Alberto Klaber ta 
representa Aruba den exterior. 

“Ministro di Deporte dr. Alex Schwengle & Directiva 
di Lotto ta masha contento & orguyoso di e forma 
cu Brazil Taekwondo ta bin ta trahando p’e deporte 
di taelcwondo specialmente pa su organisacion y e 
atletanan. 

Sr. Klaber ta un hende transparente cu ta duna re- 
lato con e subsidio ricibi a wordu gasta y ta habri pa 
dialoga ora mester bay representa Aruba den exterior. 
E club Brazil Stichting ta un ehempel pa otronan. 
Nan mes hopi biaha ta recauda fondo sea ta carwash, 
bbq, ect p’asina yega n’e fondonan nesecario pa re- 
alisa nan meta. 

Manera JFK semper a bisa no puntrami kico mi pais 
por haci pami, pero kico ami por haci pami pais”, sr. 
Wernet a conclui. 

Luna pasa e 4 atletanan di Brazil Taekwondo Sticht- 
ing, Jourdé Klaber, Joshua Klaber, Záyhon Klaber y 
Danon Delamore a biaha pa Sur Korea unda nan a 
competi den e Open di Korea. 

E campeonato di Korea tabata un G2 unda bringa- 
dornan di taya y prospectonan grandi di cada pais 
rond mundo a participa n’e torneo ald. 

Tambe e atletanan di Aruba a atende un campo di 
entrenamento cu tabata bou encargo di e ex-campeon 
mundial di taekwondo y actual entrenador Henk 
Meijer cu den pasado semper a bishita Aruba. 

Durante di e campeonato di G2 na Korea e propio 
Henk Meijer a guia e 4 atletanan di Aruba den e 
diferente combatenan. Mester bisa cu nos muchanan 
a presta den tremendo forma unda e resultado ta pa- 
pia pa su mes. Tur 4 atleta a regresa cu premio unda 
Jourde Klaber a gana medaya Oro, Zahyon Klaber a 
gana medaya di Oro, Joshua Klaber a gana medaya 
di Plata, Danon Delamore a gana medaya di Bronz. 

Un pabien grandi sigur na Brazil Taekwondo Sticht- 
ing cu e resultado satisfactorio na Sur Korea. 

Homber deteni pa 
sospecho di 'Skimming' 

WILLEMSTAD - Diadomingo 23 jiili 2017 alrededor di 00.30’or, e Team di 

S 

Mantencion di Orden Publico durante di un control riba Berg Carmelweg a haña 
un hómber cu un cantidad di carchi di banco. 

E carchinan tabata parecido na carchi di banco cu Polis a detené un sospechoso di 
‘sldmming’ siman pasa. 

E hómber no por a duna un declaracion acceptabel na unda el a sali cu e carchinan. 
Polis a detené e hómber A.M.V.C. naci na Córsou di 30 aña di edad como sos- 
pechoso di ladronisia/skimming. 

Apresentá A.M.V.C., dilanti di un Fiscal auxiliar kende a ordená su encarcelamento 
pa mas investigacion. 


Te den supermarket na Saba. 

Polis cu a arestá homber 
lomba sunu a haña castigo 

WILLEM STAD - Un incidente cu a sosodé tres aña pasá cu un Polis di Sint 
Eustatius den un supermercado na Saba no a sali na fabor di e Polis, pero mas bien 
a perhudicá su situacion financiero, pasobra nan a baha su salario cu dos schaal. 
Como cu e incidene a tuma lugar na Saba cu ta un municipio di Hulanda, e Polis 
a demandá Minister di Interior Hulandes pa haña satisfaccion. 

Manera bisá caba, na final e no a haña satisfaccion sino mas bien Huez a vlam e, 
pasobra mas bien e Polis a molestiá un ciudadano cu tabata cana lomba sunu den 
e supermercado. 

Esey a sosodé apesar cu tin ordenansa na Saba cu ta prohibi hende di cana mitar 
sunu riba caya of den localnan comercial. 

Den continuacion di e caso hasta éx Huez mr. Stuger, Ministerio di Interior a con- 
tratá pa defendé nan causa. 

Tabata un dia 9 di augustus, casi 4 aña pasá, cu e Polis Brigadier kende ta biba 
na Sint Eustatius tabata den e supermercado ‘The Big Rock’ na Saba y a arestá e 
homber lomba sunu den e lugar. 

Siguidamente e Polis a traha un verbal di e incidente, pero pa su sorpresa e homber 
cu el a arestá a keha cu e Polis a falsificá e verbal. 

Ministerio Publico na Saba a haci un investigacion penal apesar cu nan no ta persigi 
tipo di violacionnan asina. 

Como tal nan a acusé di hura falso y a duné un castigo disciplinario di baha dos 
schaal for di su salario. 

E polis a rechasá tanto e deldaracion di Hefe di Cuerpo como di Fiscal, mientras 
cu e no tabatin intencion pa daña nomber di Cuerpo. 

Pero no pa falsificacion só a castigá e Polis sino pasobra el a usa demasiado violencia 
pa arestá e homber exhibicionista ora el a aresté. 

Pe motibo ey e mester a haña castigu disciplinario consistiendo di maximo dos 
schaal menos di salario. 

Huez a constatá cu e Polis a actua demasiado bruto, lolce ta un forma di faya cu 
deber profesional. 

En todo caso e Polis no a comporta manera un bon Polis y na lugar di intermediá 
el a molestiá e ciudadano. 

Huez a haña cu na lugar di de-escalá un situacion el a provocá un escalacion. 
Huez a haña cu e Polis a maltratá e homber loke ta un fayo di su deber como Polis. 
Huez a rechasá cu si a baha su salario, e no ta haña mas aumento den futuro di 
manera cu e castigo no ta desproporcional. 

Huez tabata mr. Giesen, kende a rechasá apelacion di e Polis siman pasá. 


Bou di bista di llario_ 

Mas iregularidad ta 
manifestando den 
Cuerpo di Aduana 

WILLEMSTAD - Awor cu a suspendé e director di 
Cuerpo di Aduana y a retirá e Hefe di Bedrijfsvoer- 
ing, Roiston Paulina di un forma inmediato, a bin 
constatá mas iregularidad cu poco poco ta bin mira 
lus di dia y cu lo bay redunda den un investigacion 
profundo riba maluso di fondonan di e Cuerpo y 
fayonan garafal enpugna cu e Douanebesluit 2010, 
cu lo bay costa caha di Gobierno algun mion di 
florin. 

No ta basta cu a cumpra un sistema obsoleto di e 
programa MDR (Mijn Dienst Rooster) cu e rempla- 
sante di sr. Ilario, sra. Pols Strikx terminantemente 
a nenga di paga e Hulandesnan aki. Y pa pone pre- 
sion pa nan haña nan pago e Hulandesnan a dicidi 
di sera e sistema di rooster di Douane. 

Mando actual di Aduana no a sucumbi y a dal 
bay riba e sistema oficial di rooster di Gobierno di 
Corsou. 

Ta bin aserca cu e director di Aduana suspendé, sr. 
Ilario den concordancia cu algun hefe di departa- 
mentu a bestél un lote grandi cómputer y software 
den luna di juni di 2016, cu a costa casi 2 ton y a 
instalá nan na tur departamento di Aduana Corsou. 

Pero den luna di óctober di e mesun aña a base di un 
deal special y cu un bon comision p’esnan cu a fix 
e deal, a bolbe cumpra e mesun cantidad di equipo 
di cómputer na mesun compania sin un destaho. 

E unico diferencia den esnan nobo y esun anterior 
ta cu e CPU (esta e box) ta di ultimo modelo pa un 
suma di mas o menos 175.000 florin. 

A bolbe cambia tur instalacion di cómputer den tur 
departamentu di Aduana mas o menos den luna di 
mei 2017. Esey ta nifica cu esnan remplasa no tin 
ni un aña den servicio. 

Gobierno ta papia tur dia di e situacion economico 
malo, cu nos di pais t’aden y cu presupuesto di pais 
ta bou di hopi presion. 

Ta bringando pa tin fondo pa nos yiunan cu ta studia 
local y den exterior anto un grupo di desalmá ta fies- 
tando cu placa di comunidad a la diestra y derecha. 
Tin masha hopi prioridad ta keda wanta p’e tipo 
di prácticanan aki. Skolnan cu tin hopi mester di 
cómputer pa nan estudio no ta yega na remarca pa 
falta di e fondonan necesario. 

Anto n’e momentunan aki tin mas cu 100 unidad di 
cómputer, boxy monitor di 15 y 17 inch bentá for 
di luna di mei 2017 den un loods di Douane ta cue 
stof cu consecuencia cu nan lo bay pérdi. 

E personal cu ta denuncia e cosnan aki ta floho di 
kere cu e titular di Finansa, sr. Gijsbertha ta na al- 
tura di e prácticanan aki, sino masha dia el a ordená 
un investigacion profundo riba e caso specifico aki. 

'E: royatfu n eral h o m e@hot ma i I .com / 593-0857/731-5847 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristesaden nos curason nos ta 
anunciacu a bai sosega den brasa di Señor nos mama 
stima: 



Maria Louise Montsanto 

Mihor conoci como"Ria of Oma" 

*01 -07-1936 - +21 -07-2017 


Na nomber di: 

Sujuinan: Mario Koeiman 

Alberto y Elisabeth Koeiman 
Nelson (Nel) y Sonaida Koeiman 
Claus Koeiman 
Lorenzo (Encho) Koeiman y 
Sheandeeh Gomez 
Lourdes y Edwin V/D Linden Koeiman 
Alejandro (Ale) Koeiman 
Heinrich (Richi) yTatiana Koeiman 
Nieto y nietanan: Anushka, Gregory, Juwisa, 

Shamirka, Joally, 

Benjamin, Juliandra, Jimmy, Lilian, Mireila, 
Jesselyn, Justin, Shawnvier, Solaida, Lionel, 

Anais, Camilo & Shunashma 
Demas bisanieto y bisanietanan stima 
Rumannan: 

tPaulinus Louis Montsanto &Yiunan 
Thelma Montsanto &yiunan na Hulanda 
Mario Montsanto &famia na Suriname 
Francisco (Stage) Montsanto &famia 
Y demas rumannan 

Montsanto na Hulanda: Yolanda, Irma y Henk Bouw, 

Rita Mayor &famia, Rosita, Martines, Robert, 

Juan, Sheyla Fander & famia. 

Tata di su yiunan: Ricardo (Dodo) Koeiman 

Sobrina y sobrinonan na Aruba, Suriname & Hulanda 
Primo y primanan, comer y compernan, ihanan, swa y 
cuñanan y demas famia: 

Montsanto, Koeiman, Kock, V/D Linden, Quiceno, Rodriguez 
Lara, Dubero, Sneek, Braafhart, Noguera, Wijngaarden, 

Mirah, Dijkhoff, Holmond, Ras, Marugg, Arnold, Krozendijk, 
Peña, Reyes, Monte, Kelly, Marchena, Oduber, Contreras, 
Calmes, Valdez, Bouw,Toppenberg, Christiaans, Maduro, 
Tromp, Alders, Gomez,Trappenberg, Figarroa, Groeneveld & 
Osorio Garcia 

Su ayudante di cas: Julia 

Ta invita un y tur pa asisti na e acto di entiero cual lo tuma 
lugar diahuebs 27 di july 2017 pa 4or di atardi saliendo for di 
misa Inmaculada Concepcion na Sta Cruz pa Santana 
Central na Sabana Basora. E restonan mortal di nos"Oma 
Ria"stima lo ta reposa for di 2or den misa. 

Address pa condolecia: Royal Funeral Home diaranson 26 di 
july 2017 di 7or pa 9or di anochi. 

Nos ta pidi nos disculpa si nos por a lubida un of otro famia 
of conocir den nos tristesa y ta anuncia tambe cu despues di 
entiero lo nos no ricibi bishita di condolencia na cas. 


Hoben tri-atlela Giannon Eights a 
sali pa un campo di entrenamento 
di un luna na Bogota, Colombia 



DIALUNA ultimo e hoben tri-atleta Giarmon Eights a sali pa Bogota, Colombia 
unda pa un luna largo e lo permanence den un campo di entrenamento. Unabes na 
Bogota, e hoben Eights lo entrena bou guia di Ivan Hernandes, kende t’e persona cu 
ta entrena y guia e tri-atleta elite di Aruba Renze Postma. 

Hunto cu Giannon Eights a biaha tambe coach di Aruba, Glennon Eights. 

E atleta Giannon Eights lo usa e entrenamento aki p’asina adapta n’e haltura di e 
ciudad di Bogota pa den e siguiente simannan restante entrena bou guia profesional. 
Tur esaki pa Giannon ta sirbi como su preparacion p’e Weganan Sur Americano Hube- 
nil cu lo tuma lugar den luna di september/october n’e ciudad di Santiago de Chile. 

Mester bisa cu e hoben Giannon Eights ta un di Aruba su atletanan prominente den 
e deporte aki y sin duda tin un futuro grandi su dilanti. 

Varios biaha el a competi pa Aruba den exterior y cu exito. Numeroso biaha el a sa na 
conkista medaya y subi riba e podium como e maximo ganador. 

Tras di tur federacion cu ta cumpli cu e exigencianan stipula p’e Comision di Subsidio 
tin e ayudo financiero necesario pa por cubri tur e gastonan. 

Comision di Subsidio y Lotto, e loteria di Aruba ta kere fielmente den e atleta cu kier 
yega na un nivel mas halto. Pesey tambe ta duna e deporte tur sorto di sosten conforme 
cu e normanan stipula. 

Un danki sigur na Lotto, e Loteria di Aruba pa medio di Comision di Subsidio cu a 
subsidia e biahe di e hoben tri-atleta Giannon Eights pa e campo di entrenamento na 
Bogota, Colombia. 






























Den Cuerpo di Aduana.... 

Gerommel y "Gestommel" cu nombramento den Douane 


WILLEM STAD - E dos sindicatonan ABVO y STrAF cu ta 
representando nan miembronan den e Cuerpo, esta e Kommiesnan 
cu ta riba maximo di nan schaal y cu basta tempo caba conforme 
e Douanebesluit mester a haña un promocion. 

Ilario a dicidi di entrega un peticion di promocion pa tur e Kom- 
miesnan, pero den e mesun rosea a dicidi di bay diametralmente 
contra di e Douanebesluit 2010, pa satisfase algun funcionario cu 
ta sostené den su maneho descabeyá, haciendo peticion pa pro- 
mocion selectivo pa un grupo di funcionario di Douane cu bou di 
ningun forma cu ley por acapara bin na remarca pa un promocion. 

Pa colmo Minister Jardim ciegamente a sigi su protegido, Ilario, 
firmando tur e landsbesluitnan. 

Y awe cu e promocionnan ta un hecho e Cuerpo di Aduana ta atrobe 
den un ante sala di un debakel huridico cu lo por tin consecuencia 
funesto pa Gobierno. 

Te awe pa mas cu 5 aña empleadonan di Douane ta bringando un 
desgracia y desigualdad cu e éx hefe Julian Lopez Ramirez a pone 
riba e Cuerpo y sali na careda bay laga Aduana sin un landsbesluit 


cu ta un ley cu bo no por tórno a base di bo gusto na dje y t’esey 
Ilario no tin e capacidad p’e comprondé. 

Den e Cuerpo tin grupo di Hoofdkommies cu pa mas cu 15 aña 
ta riba nan maximo na salario den e Cuerpo. Y e douanebesluit cu 
atrobe nos ke “state” cu ta un ley a proveé un solucion pa cu e 
posicion di e Hoofdkommiezen cu ta riba nan maximo. 

Tur hefe cu a bin despues di Lopez Ramirez no a esforsa pa remediá 
e discrepancia pa rango ey. Awe ta yega un sr. Ilario sin niun cono- 
cemento di materia ta pidi promocion lagando e grupo ey esun di 
mas humiyá di e Cuerpo lceda afó. 

E hecho ey lo bay desembocá den un frustracion mas grandi aun 
y casonan den Corte no solamente di e empleadonan di Douane, 
pero di Belastingdienst y otronan cu ta usando e mesun sistema di 
schaal salarial cu Aduana. 

Nos ta hopi preocupá cu no ta logrando di saca Douane for di tanto 
problema asina cu e ta den. 

Awor nos por comprondé pakico Gobierno no ke pa sr. Ilario ni 
pasa dilanti di e oficinanan di Douane. 



Cu honda pena f pero conforme cu boluntad di Dios f Giselle Department Store ta 

participa fayecimento di nan querida ruman: 


Gisela Imelda Jaramillo-Figaroa 
Mihor conoci como: ‘Elsie’ 

Directora General di Giselle Department Store 

Nos lo haya hopi falta di dje y cu e drumi dushi den braza di Señor 

Acto di entiero ta tuma lugar diamars 25 di juli na Aurora Funeral Home pa 11:00 di 

mainta pa despues sali pa Santana catolico na Noord. 

E defunto lo ta reposa for di 9:00 pa 11:00 di mainta na Aurora. 

Condolencia: dialuna 24 di juli na Aurora Funeral Home di 6:00 pa 9:00 di anochi. 

Diamars 25 di juli Giselle Department Store ta sera henter dia. 

Accidente 
di tráfico 
cu herido 





FtJNDACION CAS pa COMUNIDAD ARUBANO 
ta anuncia fayecimento di 

Sra. Gisela Figaroa 

miho conoci como: ‘Elsie’ 

Na bida ruman di miembro di Hunta di Supervicion di FCCA 
sr. Hose ‘Jossy’ Figaroa 

Nos profundo condolencia ta bay na Jossy y demas famia. 
Hopi forsa den e momentonan dificil aki. 

Cu Gisela sosega na paz. 

Gerente y Personal 


FUNDACION CAS PA COMUNIDAD ARUBANO 



Centrale Bank van Aruba 


Fiunta di Comisario, Gerencia y Personal di Banco Central di Aruba ta cumpli 
cu e deber di anuncia fayecimento di 

Señora Gisela JARAMILLO-FIGAROA 


WILLEMSTAD - Diadomingo 23 di jiili 2017 alred- 
edor di 05.48’or, Central di Polis a dirigi un patruya pa 
Arubastraat pa un hómber drumi den un plas di sanger 
riba caminda. 

Na yegada di e patruya policial nan a topa e victima fuera 
di conocemento y drumi den plas di sanger y un brómer 
algun meter mas leu bentá. 

For di un investigacion preliminar cu Polis a haci n 7 e si- 
tio 7 a sali na cla cu e hómber (chofer) di e brómer tabata 
coriendo riba Arubastraat direccion brug Juliana cu un 
velocidad halto. 

Den e bócht e brómer a subi e “middenberm” y bay dal 
den un paPi lus riba e “middenberm” cu e consecuencia 
ya mencioná. 

Ambulance cu a yega n'e sitio y a transportá e victima di 
25 aña di edad pa Poli di SEHOS pa tratamentu médico. 
Despues di tratamento e victima a keda interná den hos- 
pital. 

Departamento di Tráfico ta continuá cu e investigacion. 


Caso di maltrato, 
destruccion y menasa 
cu detencion 

WILLEMSTAD - Diadomingo dia 23 di jiili 2017, 
alrededor di 17.05 or, Central di Polis a ricibi notifi- 
cacion di un caso di maltrato cu arma, destruccion y 

menasa cu a tuma lugar na 
un toko na Veeris. 

Mesora a dirigi un patruya 
policial n’e sitio. Nayegada 
di Polis, e sospechoso no 
tabata n’e sitio mas.. 

For di un investigacion pre- 
liminar cu Polis a haci n’e 
sitio a resultá cu un hómber 
mester a saca machete y me- 
nasá y maltratá e doño di e 
toko y a cometé destruccion 
den e toko. 


Cuña di señora Jane Semeleer, President na Banco Central di Aruba. 

Acto di entiero ta tuma luga diamars 25 di juli 2017 di 9’or pa ll’or di mainta 
na Aurora Funeral Home, despues saliendo pa Santana Catolico na Noord. 

Nos ta extende nos mas sincero palabra di condolencia na señora Jane, esposo 
Jossy y demas famia y ta desea nan hopi forsa den e dianan diñcil aki. 

Cu señora Gisela Jaramillo-Figaroa sosega na paz. 


Polis a detené e hómber 
R.A.G. nacé na Córsou di 58 
aña di edad, como sospecho- 
so di e maltrato, menasa y 
destruccion ariba mencioná. 
E detencion a tuma lugar na 
su cas den San Souci. 

A presentá e sospechoso 
R.A.G. dilanti un Fiscal 
auxiliar kende a ordená su 
encarcelamento pendiente 
mas investigacion. 

Bingo di POR cu full house total y tremendo ambiente 

Sosten pa E Forsa Nobo creciendo mas dia pa dia 




DIADOMINGO a tuma luga e gran “Bingo 
Fundraising Event” di Plataforma Politico Pueblo 
Orguyoso y Respeta (POR), den Club Caiquetio. Cu 
un full house total y un tremendo ambiente esnan 
presente por a gosa di un anochi cu e team di POR. 

Faltando un poco menos cu 2 luna pa eleccion 2017, 
por mira cu e cantidad di actividadnan politico a 
cuminsa aumenta. Tur siman ta mira candidatonan 
di E Forsa Nobo Pueblo Orguyoso y Respeta (POR) 
tur rond Aruba treciendo e bon mensahe cu POR tin 
pa henter pueblo di Aruba pa e proximo gobernacion. 
Memey di e diferente bishitanan di cas y encuen- 
tronan cu diferente grupo, a dicidi di organisa un 
bingo den forma di un recaudacion di fondo, unda cu 
famianan, amistadnan, sostenedornan y fanaticonan 
di bingo por a reuni y disfruta den bon ambiente. 
Encuentronan manera cu a tuma luga diadomingo ta 
refleha e union y positivismo cu tin den E Forsa Nobo. 

E team di POR casi na final di e anochi a subi riba 
stage hunto pa gradici e sosten masal na E Forsa 
Nobo. A probecha presencia di un gran multitud pa 
lansa jingle di POR cual a a wordo bon ricibi. 
Henter team di POR lder duna danki na cada un 
persona cu a duna nan contribuicion den un forma of 
otro. POR lo sigui cu e trabou duro di hiba e vision di 
POR p’e proximo gobernacion cerca cada ciudadano. 

Jacky van Putten (POR): 


Problema cu deporte na Aruba ta cu tin mucho placa 


NA aña 1972 a lanta e departamento di deporte escolar cu tabata 
bou encargo di sr. Dominicus Flemming (d.f.m.) na bestuurskantoor 
despues cu a muda e departamento aki na Watertoren na Playa 
unda Schoolsportcommissie bou encargo di sr. Flemming cu sosten 
di sr. Rudy Leysner tabata reuni. 

Gobiemo a nombra despues sr. Frans van Gastel (d.f.m.) pa cuminsa 
un oficina di deporte (sportburo). Mi defunto tata Roy van Putten 
na 1979 a wordo nombra director y cuminsa ehecuta e maneho di 
deporte y a cambia e nomber di sportburo den IDEFRE cu su meta 
“DEPORTE PA UN Y TUR”, segun Jacky van Putten. 

E obhetibonan tabata pa bin cu actividadnan cu lo promove de- 
porte den comunidad tanto local y internacional. Un di a tareanan 
principal di IDEFRE tabata promove deporte escolar unda deporte 
escolar tabata wordo maneha dor di un comision boluntario. 

Na 1981 el a stop di existi debi cu miembronan di e comision a haya 
cu deporte escolar mester wordo profesionalisa mirando cu deporte 
escolar a bay riba un nivel internacional cu weganan interescolar. 
Na 1997 e Minister di Deporte a duna sr. Jerry Gomes (d.f.m.) e 
encargo pa realisa un fusion entre ASU y COA cu lastimamente 
mester a stop cu e intentonan aki pa motivo cu ASU y COA no por 
a haya otro te cu dia di awe, van Putten ta splica. 


maneha a base di “wie betaald bepaald”. 

Esnan cu ta cay den e “cartel “ta haya tur cos. Biahe, auto, com- 
pensacion, etc. Pero si bo no ta aden, tin tur regla cu bo mester 
cumpli cu ne pa haya subsidio. 

E no ta un secreto, tur dia mi ta encontra deportistanan y mi a 
papia cu varios miembro di federacionnan deportivo cu ta sclama. 
Cierto deporte cu tin un patrona ta haya sumanan grandi y otronan 
mester depende di rifa y BBQ, van Putten ta remarca. 

P’e ultimo 8 aña deporte a conoce su pio temporada. Tur cu a 
wordo logra a termina den eventonan deportivo y nada di maneho. 
Minister Schwengle ta honesto si, e ta reconoce cu pa 3 aña y mey 
e no a haci nada, pero prome cu e temporada di gobernacion ter- 
mina e kier logra de todo. Placa a bira e caida di deporte. Un sin 
fin di proyectonan deportivo cu a keda bandona y cu uzo minimal. 
E condicionnan ta deplorabel te insigur. Asina mes politiconan 
kier traha mas facilidad, pero no ta realisa cu esaki no lo crea mas 
deportista. 

Nos mester bay bek n’e base, e maneho. Pone un hende eynan 
cu sa y cu no ta warda despues cu e baca hoga pa cuminsa papia 
deporte, van Putten ta continua bisando. 



Flopi empeño a wordo haci pa haya e fondonan aproba rib’e pre- 
supeusto pa IDEFRE por sigui promove y desaroya programanan 
nacional y internacional. 

Na 1982 Gobierno bou encargo di diputado di deporte sr. Remie 
Zaandam conhuntamente cu sr. Roy van Putten a bin cu un idea 
pa funda un Lotto cu e proposito pa provee e fondonan nece- 
sario pa cu esaki. Lotto a wordo crea y nos por a wak un 
inversion grandi den e maneho di deporte. 

A crea facilidadnan, a cera un combenio cu e. o. Spring- 
field College pa yuda cu formacion di lidernan den 
diferente ramo di deporte y a manda trainernan local 
pa exterior manera e. o. Andresito Krozendijk, Jerry 
Gomes (d.f.m.), Doc Williams, Winston Ashby, 

Maria Luisa Croes, Rudy Leysner y Candido Tromp 
a inverti hopi placa den prepara hendenan, educa- 
dornan, instructornan, entrenadornan. Awe hopi 
tin un carera den deporte danki n’e programanan 
aki, van Putten ta mustra. 

Lotto a cuminsa crece y a cuminsa produci miyones 
pa inverti den deporte. Ata aki e problema a cum- 
insa, ken ta maneha un fondo asina lucrativo, ken 
ta bay dicidi unda kico ta bay. Desde e tempo 
ey nos a cuminsa scucha escandalo tras di otro 
bou di tur Gobierno. 

Placa tabata bay destinonan no ap- 
ropia. Tur a keda na escandalo 
pasobra ningun hende a bay 
cera. Awe nada no a cam- 
bia, tin manera un man 
secreto rib’e fondo aki 
na unda ley t’ey, pero 
pa esnan cu no ta liga. 

Fondonan ald ta wordo 


Lo bay atende pa lanta entrante di 1 di januari 2018 un stichting 
di Sportsubsidie Auba, pero ken lo wordo apunta? “Friends and 
family” atrobe, e mesun cartel di deporte di semper? Cuminsa dor 
di habri tur e bukinan di Lotto, no lag’e na papia so sino demostra 
transparencia, demostra cu e no ta un “friends and family” dor di 
laga tur federacion cu ta interesa mira e cifranan y splica dicon un 
si y otro no. 

Ta lastima cu awor cu tin placa, Minister 
Schwengle mes a admiti, no tin maneho 
eficiente pa asina nos scolnan, nos 
hubentud por probecha di dj’e. De- 
porte no ta caminata, careda di caya 
so si no e ADER importante p’e salud 
di un pueblo. Ta bira tempo pa bin 
cu claridad den finansas deportivo, 
no por exigi di otro si bo mes no ta 
transparente. 

Ademas, mester termina e persecu- 
cion politico si bo no ta parti di e cartel 
financiero di deporte aki na Aruba, 
van Putten ta termina. 

